10 Makanan Malaysia Yang Buatkan Lelaki Jadi Penyayang Dan Setia. Perempuan Pasti Suka

Lelaki buncit itu penyanyang dan setia. Dan ini 10 makanan tempatan yang boleh buat anda buncit. Heh.

Mengikut Majalah Forbes, Malaysia berada di tempat ketiga sebagai negara yang mempunyai masakan paling sedap di dunia. Malaysia berada di belakang dua negara Asia Tenggara iaitu Singapura dan Thailand. Banyak masakan Malaysia memenangi pertandingan masakan antarabangsa, seperti Catherine Chin Wan Ping yang muncul juara Master Chef UK musim ke-10 dengan hidangan Nasi Lemak. Jika rakyat Malaysia pergi keluar negara sekalipun, mereka pasti akan mencari restoran yang menyajikan masakan Malaysia.

Hari ini kami ingin kongsikan, 10 makanan paling tidak sihat di Malaysia. Makanan ini adalah makanan kegemaran rakyat Malaysia. Mungkin selepas anda baca artikel ini, anda akan tahu kenapa ramai rakyat Malaysia mengalami masalah obesiti atau perut buncit.

Ukuran akan diberikan berdasarkan jumlah kandungan kalori setiap makanan. Untuk maklumat anda, kalori adalah unit untuk mengukur tenaga. Tubuh kita memerlukan kalori untuk menjana tenaga tetapi kalori yang diambil terlalu banyak akan menjadi lemak dan disimpan didalam badan. Secara tidak langsung, kalori ini sebenarnya yang membuatkan anda gemuk. Jangan ingat semua makanan yang masuk ke dalam badan akan menjadi tinja.

Angka kalori diatas nampak kecil. Jadi apa yang perlu dibimbangkan? Untuk 10 cucuk Satay, anda telah mengambil 1/3 dari jumlah lemak yang dibenarkan setiap hari. Kebiasaannya anda juga akan memakan Satay bersama makanan lain seperti nasi impit, rendang ayam, lontong dan sebagainya. Jadi bayangkan berapa banyak kalori yang anda ambil apabila anda memakan Satay.

Cendol adalah salah satu masakan asli Malaysia. Antara cendol kegemaran kami adalah cendol pulut Wahab Wangsa Maju. Tetapi tahukah anda, semangkuk cendol bersamaan 9 sudu gula. Cendol mengandungi kandungan Glycaemic Index (GI) yang tinggi yang memberi anda tenaga segara dan menyebabkan anda cepat lapar.

Jika anda pergi ke rumah terbuka, masakan yang selalu anda jumpa adalah Bihun. Masakan ini paling senang disediakan oleh golongan pekerja seperti kami yang tidak punya banyak masa dan bajet. Satu hidangan yang diambil melebihi jumlah kolesterol untuk setiap individu iaitu 300mg dan mempunyai jumlah MSG yang tinggi yang menyebabkan dahaga. Jadi semasa anda memakan masakan ini, pastikan anda meminum air kosong.

Jika difikirkan, hidangan ini adalah menyihatkan kerana terdapat sayuran di dalamnya. Sebaliknya, terdapat banyak lemak (35g) kerana kebiasaannya masakan ini digoreng dengan minyak haiwan. Kandungan gulanya juga tinggi dari campuran kicap manis.

Ini antara makanan yang merbahaya kerana mempunyai jumlah garam melebihi kandungan yang ditetapkan untuk orang dewasa. Mungkin boleh menyebabkan anda mengalami hipertensi.

Kandungan santan yang tinggi memberi rasa yang sangat enak dan berlemak. Tetapi santan ini mengandungi lemak tepu didalam yang boleh menyebabkan sakit jantung. Antara restoran laksa yang popular adalah terletak di Kedah. Jika kami ke Alor Setar, mesti kami akan singgah ke Zakaria Laksa di Teluk Kechai.

Kandungan lemak didalam hidangan ini adalah 23g iaitu separuh dari kandungan lemak untuk keperluan individu, bergantung kepada jantina. Lemak didalam makanan mengambil masa sehingga 4 jam untuk dicernakan. Jadi selepas anda memakan nasi ayam, pastikan anda tidur selepas 4 jam anda memakannya untuk mengelakkan masalah perut buncit. Nasi ayam yang paling kami gemari adalah Nasi Ayam Mesh Datuk Keramat.

Antara restoren kegemaran kami menjamu nasi lemak adalah di Mali’s Corner Danau Kota. Selalunya kami akan pergi ke restoren ini pada lewat malam setelah penat berjalan-jalan di Downtown berdekatan. Hidangan ini pernah menjadi kontroversi dan diharamkan untuk dijual di kantin-kantin sekolah seluruh Malaysia. Selain menyebabkan kanak-kanak mengantuk di dalam bilik darjah, sebab utama adalah kerana kandungan santan di dalamnya yang menyumbang 25g lemak melebihi keperluan individu dewasa. Bayangkan jika kanak-kanak yang memakannya.

Mee siam mengandungi jumlah karbohidrat dan sodium yang tinggi. Sodium untuk satu hidangan adalah 2659mg iaitu bersamaan 1 setengah hari kandungan yang ditetapkan. Lain kali jika anda memasak mee siam, pastikan anda kurangkan jumlah Aji-nomoto yang campurkan.

Mengandungi 38g lemak – iaitu 70% lemak tepu dan kolesterol. Kebanyakkan kandungan kalori ini terdapat dari campuran kicap, daging dan udang. Ia juga mempunyai kandungan sodium yang banyak iaitu 1459mg. Antara restoran Char Khay Teow yang kami gemari adalah di Mali’s Corner Danau Kota. Untuk menu Char Kway Teow special, anda akan dapat 5 ekor udang. Cubalah datang sekali (jangan risau artikel ini tidak ditaja oleh Mali’s Corner)

Obesiti dan berperut buncit merupakan satu kesalahan undang-undang di Negara Jepun, tetapi tidak di Malaysia. Oleh itu, rakyat Malaysia perlulah beringat-ingat ketika menjamah makanan. Janganlah makan sehingga menjejaskan kesihatan sehingga menyebabkan obesiti dan perut buncit . Tiada guna anda mengambil Herbalife dan berulang alik ke gym jika anda tidak boleh mengawal dari melantak makanan hingga melebihi kalori yang dibenarkan oleh setiap individu.


5 Cara Kompleks Tabung Haji KLIA Bakal Memudahkan Para Jemaah

Sekiranya anda pernah ke Sepang, kami yakin anda cukup kenal dengan Kompleks Tabung Haji yang tersergam indah. Kompleks ini dibina sebagai demi keselesaan para jemaah haji serta dibina dengan kapasiti besar untuk menampung jumlah jemaah yang semakin meningkat.

Menariknya mengenai Kompleks Tabung Haji KLIA ini adalah kemudahan yang ditawarkan. Pertamanya, para pengguna tidak perlu bergerak jauh untuk ke kompleks ini kerana ianya terletak hanya 4 km dari KLIA serta cuma 30 meter dari Masjid Sultan Abdul Samad.

Sangat berbeza dengan sedekad lalu dimana para jemaah perlu berkumpul di Kompleks Tabung Haji Kelana Jaya serta perlu menaiki bas sejauh 52 km.

Melalui Kompleks Tabung Haji yang baru, para jemaah hanya perlu mendaftar dan menyelesaikan urusan imegresen secara terus disitu. Sekiranya para jemaah memerlukan penginapan, mereka akan ditempatkan di Hotel Movenpick. Sebuah rangkaian hotel mewah yang berasal dari  Switzerland.

Selain itu, untuk memudahkan para jemaah, mereka tidak lagi perlu ke KLIA terlebih dahulu sebaliknya boleh terus menaiki bas untuk terus menuju ke kapal terbang.

Dengan hubungan akrab Malaysia dan Saudi seperti sekarang, sistem single check in akan dijalankan. Dalam erti kata lain, turun sahaja di lapangan terbang Jeddah, tiada lagi pemeriksaan yang panjang dan lama akan dikenakan. Dalam erti kata lain, Para jemaah tidak lagi perlu perlu beratur dan bersesak-sesak lagi. Menarik bukan?


Ikuti 5 Langkah Ini Untuk Elakkan Daripada Menjadi Mangsa ‘Wannacry Ransomware’

Sekiranya terkena virus ini, semua data kita akan encrypt atau ditukar ke format yang tidak boleh dibaca, seterusnya kita akan diminta membayar wang tebusan untuk dapatkan data semula.

Sentiasa berhati-hati sebelum memasuki mana-mana laman web dan memuatturun fail daripada emel. Masalah ini nampaknya menjadi lebih kritikal selepas lebih 99 negara terlibat dalam masalah ini.

Untuk langkah keselamatan, ini apa yang perlu anda lakukan:

1. Untuk pengguna Windows, pastikan anda mengemaskini Windows Update anda. Sekiranya anda menggunakan Windows versi cetak rompak serta gagal untuk mengemaskini, komputer anda mungkin berisiko tinggi untuk terpalit dengan virus ini.

2. Elakkan guna public Wi-Fi buat masa ini sama ada di hotel,hospital, kafe atau di mana-mana lokasi.

3. Lakukan backup sekerap yang mungkin untuk data anda. Boleh gunakan ‘online shared folder’ juga seperti Google Drive & Dropbox.
Dan simpan satu salinan backup dalam harddisk (offline) juga.

4. Pastikan guna antivirus dalam komputer dimana ianya juga pelaburan yang penting dan update antivirus dengan kerap. Antivirus Kaspersky dan Antivirus Eset antara yang boleh dibeli secara atas talian.

5) Elakkan klik link dari emel yang tidak dikenali serta berhati-hati juga apabila membuka ‘attachment’ di emel.

Sekiranya anda ingin membuat aduan, anda boleh terus ke laman web ini atau hubungi MyCERT pada nombor 1 300 88 2999 dan +019 266 5850. Semoga tips ini dapat membantu anda untuk terlibat dengan serangan ‘Wannacry’. Moga kita terselamat dari serangan ini.

Baca lagi: Virus Ini Akan Memaksa Anda Buat Pembayaran Untuk Akses Ke Dokumen Sendiri


Ikuti Cabaran Yang Dilalui Kapten AirAsia Ini Sepanjang ‘Terbang’ Ke Industri F&B

Tahun yang dijangka penuh dengan inovasi nampaknya berubah menjadi sesuatu yang buruk kepada orang ramai berikutan pandemik COVID-19. Wabak yang menyerang bukan sahaja kesihatan turut membuatkan ekonomi syarikat serta sejumlah besar negara lumpuh berikutan penyebarannya yang pantas.

Dalam pada itu, di sebalik ujian yang menimpa khususnya kepada syarikat penerbangan, AirAsia nampaknya tidak menunggu lama dalam meluaskan jaringan restoran mereka iaitu Santan menerusi kerjasama bersama AirAsia AllStars terdiri Kapten Lee Chin Hooi, Kapten Fredrick Jeremy, Kapten Azrul Hakim, Kapten Mohamed Shafiran dan Kapten Syamim Shahabuddin.

Kegagalan untuk terbang ke negara luar akibat pandemik yang melanda telah mendorong mereka-mereka ini untuk menceburi sesuatu yang baharu dalam hidup mereka bagi melangsungkan kehidupan dengan bekerjasama bersama AirAsia dengan menceburi bidang perniagaan francais dalam industri makanan dan minuman (F&B) bersama Santan.

Sedar dengan keadaan semasa di mana industri penerbangan memerlukan tempoh yang panjang sebelum pulih sepenuhnya, Kapten Fredrick Jeremy nampaknya memilih untuk membuka francais bersama Santan sebagai langkah awal untuk menceburi diri di dalam industri F&B.

Menurut barisan kapten yang bersama membuka restoran dan francais Santan,  menceburi industri berbeza bukanlah sesuatu yang mudah, tetapi mereka semua bersetuju bahawa Santan memberikan sokongan dan bimbingan berterusan, seperti mencari lokasi yang tepat dan membekalkan kakitangan bagi mereka yang tiada pengalaman dalam perniagaan industri F&B.

Tuah ayam nampak di kaki, tuah manusia siapa yang tahu. Meskipun melangkah ke industri F&B dalam keadaan semasa semakin mencabar, ahli perniagaan berpengalaman, Kapten Azrul Hakim yakin memulakan Santan merupakan pilihan yang tepat.

Beliau turut berkongsi di mana kaji selidik sesuatu perniagaan adalah sangat penting sebelum memulakan sebarang perniagaan, seperti mengadakan perbincangan dan pemerhatian dengan para pemain industri serta maklum balas daripada ahli keluarga dan rakan-rakan kerana mereka adalah bakal pelanggan anda.

Walaupun juruterbang dilatih untuk kekal tenang dalam apa jua situasi, tetapi menceburkan diri di dalam industri yang amat berbeza boleh menimbulkan kegelisahan.

Kapten Lee Chin Hooi berkata bahawa selain tidak memiliki sebarang pengalaman dalam industri F&B, tanggungjawab terhadap kakitangan terutamanya dari segi kesejahteraan dan keselamatan kewangan mereka dalam pandemik ini adalah antara cabaran utama yang dihadapi.

Namun, dengan bantuan langkah demi langkah yang diberikan oleh Santan serta sokongan daripada keluarga dan rakan-rakan, beliau yakin dan bersedia untuk membuktikan kemampuan dalam perniagaan ini.

Dengan pengembangan yang pesat melalui francais, Santan menyediakan ratusan peluang pekerjaan dan dengan semangat Allstars mereka, Kapten Azrul Hakim dan Kapten Fredrick Jeremy telah mengambil semula Allstars yang tidak lagi bersama syarikat penerbangan tersebut untuk menjadi sebahagian daripada pasukan mereka.

Setakat November sahaja, sebanyak empat restoran dan francais sedia dibuka sekitar Lembah Klang diikuti dengan tiga lagi francais pada Disember ini. Pihak AirAsia turut mengalu-alukan para usahawan yang berminat untuk menceburi perniagaan francais dan mengendalikan restoran Santan dengan mengbungi mereka dengan klik di sini.

Mulai dibuka pada akhir tahun lalu, restoran Santan telah menawarkan Pak Naseer yang digemari ramai dengan harga yang mampu milik. Turut dikongsikan, menu aiskrim Nasi Lemak Pak Naseer yang unik untuk dicuba.

AirAsia Jual Nasi Lemak Pak Nasser Hanya RM5 Sempena Pembukaan Santan

Santan Perkenalkan Aiskrim Nasi Lemak Pak Nasser Yang Unik


Ikuti Pengalaman Rosli Mohd Nordin Berkongsi Sebagai Pengamal Media

Perjalanan dalam dunia media bukanlah mudah seperti yang anda bayangkan dimana penuh dengan keseronokkan dan kemewahan namun hakikatnya adalah sebaliknya. Berkecimpung dalam dunia media hampir 18 tahun menjadikan individu bernama Rosli Mohd Nordin dikenali ramai atas usaha dan kepelbagaian bakat yang dimilikinya.

Rosli Mohd Nordin memulakan kerjaya dalam dunia media ini dengan menjadi seorang wartawan penyiaran di stesen Radio Televisyen Malaysia (RTM) pada tahun 2001 dan kini beliau merupakan seorang pembantu pengurus di Traxx FM, stesen radio RTM.

Beliau yang berasal dari Kampung Gajah Perak, melanjutkan pengajian dalam bidang media di Universiti Malaya setelah gagal melanjutkan pengajian dalam bidang seni dan juga temuduga pramugara. Sepanjang karier, beliau yang gemar menjelajah telahpun menjelajah hampir 35 buah negara termasuk Korea, Bosnia dan pelbagai lagi demi tuntutan kerja.

Beliau juga merupakan seorang penerbit di Majalah dan Unit Dokumentari RTM dan telah menghasilkan beberapa dokumentari yang berkaitan dengan minat manusia, budaya, alam sekitar dan isu-isu ekonomi sosial.

Dokumentari yang telah dihasilkan antaranya ialah ‘Setahun Impian’, satu dokumentari mengenai Perdana Menteri Malaysia, iaitu mengenai kerja pentadbiran Datuk Seri Najib Tun Razak, ‘Annyong Haseyo’, satu dokumentari istimewa dalam perayaan hubungan diplomatik ke-50 antara ulang tahun Malaysia-Korea dan ‘Zara, Gadis Semai’.

Selama beliau berkecimpung dalam dunia media kreatif ini, beliau turut menerima beberapa anugerah seperti Wartawan Penyiaran Terbaik untuk Laporan Khas mengenai Barisan Pembebasan Islam Moro, MILF pada tahun 2004, Pelapor Televisyen Terbaik Malaysia untuk Peranan Angkatan Tentera Malaysia semasa Gempa bumi di Pakistan dan banyak lagi.

Pesan beliau, setiap pekerjaan mempunyai cabaran yang tersendiri, tidak mudah untuk berkecimpung dalam dunia media kreatif kerana pengorbanan masa diperlukan untuk berjaya.

Masih ingat lagi dengan iklan viral dan catchy daripada keropok mony? Beliaulah antara penyumbang idea serta yang menjayakan iklan keropok ini sehingga dikenali ramai.

Selain menjadi seorang wartawan penyiaran dan terlibat di belakang tabir, beliau juga terlibat dalam 10 iklan komersial seperti Mony Crackers, Aliff Cooking Oil, TM, Lux, Go Shop, Uber dan terbaharu iklan Shopee.

Rosli berharap agar lebih ramai lagi generasi baharu menceburkan diri dalam bidang penyiaran kreatif ini.

“Dunia media kreatif ini bukanlah untuk mengejar populariti sahaja tetapi untuk berkongsi ilmu dengan orang luar dengan dimensi yang berbeza.” ujar Rosli


Ikuti Perjalanan Jauh OZ World Menjejaki ‘Wedding Cake Rock’ Di Australia

Terletak di Royal National Park, New South Wales Australia destinasi ini mungkin destinasi yang jarang menjadi pilihan pengunjung berbanding beberapa tempat lain. Wedding Cake Rock menawarkan pengalaman yang berbeza dengan penuh cabaran sebelum anda dapat melihat keindahannya. Nak tahu mengapa tempat ini dinamakan sebagai Wedding Cake Rock? Tonton video ini untuk mendapatkan jawapannya.


Ikuti Perkongsian Wanita Ini Bersalin Bagaikan Layanan Kelas Pertama Di Jepun

Melahirkan anak adalah salah satu detik yang sangat bahagia buat ibu bapa. Tempat kelahiran di institusi perubatan dimana sekali pun bukanlah persoalan besar, apa yang penting ialah keselamatan ibu dan anak itu sendiri. Terbaharu seorang pengguna di Twitter, Hafizah Khusni atau lebih dikenali sebagai @pja_chan telah berkongsi pengalaman bersalin anak keduanya di Jepun.

Beliau memulakan thread dengan menjelaskan berapa lama ibu dan bayi perlu berada di hospital untuk pengawasan doktor selepas bersalin. Ibu yang menjalani proses kelahiran secara normal perlu berada dibawah pengawasan doktor lebih kurang dalam 4-5 hari manakala buat ibu yang menjalani proses kelahiran secara pembedahan pula dikehendaki untuk berada di hospital selama 8-10 hari. Harus diingatkan, tempoh ibu dan bayi berada di hospital bergantung kepada kesihatan dan kondisi terkini keduanya.

So I baru lepas deliver baby dekat hospital Jepun Sabtu haritu 😁 Kalau bersalin normal dkt hospital Jepun, kena stay wad 4-5 hari, kalau caeser 8-10 hari.

Spjg dkt wad tu ala2 mcm camp how to become a mom la lebih kurang😂 Dorang akan ajar satu2 everything about newborn 👶🏻

Mengapa perlu berada di hospital untuk tempoh tersebut? Ini kerana doktor atau jururawat akan melakukan pengawasan secara teliti kepada ibu dan bayi seperti memeriksa jahitan beberapa kali dalam sehari, memantau tekanan darah, jadual penyusuan bayi dan juga memberikan pengisian mengenai perancangan keluarga.

Tambah beliau lagi, sepanjang tempoh di hospital bagaikan berada dalam sebuah kem bimbingan untuk ibu. Bidan atau jururawat akan memberi tunjuk ajar lebih-lebih lagi buat pasangan yang baru menimang anak pertama. Kita sedia maklum dengan budaya kerja warga Jepun yang terkenal dengan cara sistematik dan ketelitian yang tinggi hinggakan setiap langkah penyusuan bayi dan cara menukar lampin bayi turut diberikan kepada ibu.

Paling best sekali especially for first time mother is dorang akan ajar satu satu about breastfeeding. Nurse/midwives akan ajar & duduk teman kita breastfeed baby & cek. Dorang akan ajar position, how to hold baby dgn betul time bf. Cara tukar diapers buang taik pon dia ajar weh

Menurut beliau juga, rutin yang sama akan dipraktikkan sepanjang tempoh berada di hospital. Harinya akan dimulakan dengan proses pengurusan diri, sarapan pagi, pemeriksaan doktor, kelas penjagaan bayi, minum petang dan makan malam. Jadual penyusuan bayi juga menjadi lebih teratur mengikut keperluan bayi iaitu selang 3 jam sekali.

Dorang akan buat kelas ajar & demo macam mana nak mandikan baby dalam tub juga.

Shower – breakfast – check up doc – kelas mandikan baby/family planning/baby check up – hi tea – dinner (and breastfeeding in between ikut timing baby every 3 hours)

Sepanjang tempoh berada di hospital juga, ibu akan disajikan dengan diet seimbang bagi menjamin ibu mendapat nutrisi secukupnya. Berikut antara menu yang dihidangkan oleh pihak hospital.

Pantang food Jepun day 1 😆 Breakfast – Lunch – Hi tea – Dinner 😋 pic.twitter.com/ULpvMIva5f

Pantang Jepun meal day 2 😁Tembikai tu dia hidang sejuk2 weh 🤤 pic.twitter.com/OsWUzK1DeL

Dinner harini special sebab memang bila bersalin dkt hospital sini, akan ada one meal special ala2 celebration meal la camtu utk ibu yg baru lepas bertarung teran baby 😂 pic.twitter.com/Lklvjltr4l

Last meal breakfast pagi tadi sebab dah boleh discharge 😭 Haha sedih pulak boleh discharge. Kalau bukan 1st time mom stay 4 hari je. I’ll miss all the foods and all the layanan tiptop here 😭 pic.twitter.com/I3r7pszz4n

Bagi yang tertanya-tanya, bagaimana pula dengan bayaran untuk bukan warganegara jepun ketika proses kelahiran bayi? Menurut beliau setiap penduduk di Jepun diwajibkan untuk mendapatkan insurans, termasuklah warganegara asing yang bekerja atau menetap disana.

Selain itu, ibu juga haruslah mempunyai visa atau mempunyai status penduduk tetap (permanent resident). Hafizah yang sudah dua kali menerima faedah ini memandangkan anak pertamanya juga di lahirkan di Jepun. Difahamkan, beliau dan suami mula datang ke Jepun pada tahun 2010 untuk melanjutkan pelajaran di universiti tempatan. Rezeki pasangan ini dipermudahkan apabila diterima bekerja di syarikat tempatan selepas bergelar graduan dan akhirnya menetap di sana sehingga kini.

Disebabkan 98% yg quote thread ni cakap nak bersalin dkt Jepun, anda haruslah menepati syarat2 ini

1) ada visa yg sah utk stay sini. sama ada visa kerja/spouse/family/permanent resident.2) kena masuk insurans. dkt jepun hampir semua rakyatnya (termasuk foreigner masuk insurans)

Dengan adanya kelayakan ini, kerajaan Jepun secara automatiknya akan memberikan peruntukan sebanyak RM15 ribu untuk membiayai kos perubatan dari mula pemeriksaan bulan hinggalah bersalin. Malah kos perbelanjaan di hospital kerajaan atau swasta di sana juga tiada bezanya.

Ada juga org tny kos berapa? Di Jepun kos utk priv/gov hosp sama je. So tak kesah pon pergi mana2. Dan kerajaan Jepun bagi RM15k peruntukan utk biayai kos dr check up hingga bsalin. Kalau ada complication etc kemungkinan besar kena tambah sikit lagi duit dr amount tu

So in case kalau anda pregnant di Jepun, dan ada visa kerja/spouse/PR etc, pegi klinik sakit puan & city hall, daftar pregnancy & akan dpt kupon utk guna every check up. RM15k tu tak dpt cash ye. Lepas settle bersalin dorang akan kira total semua sama ada lebih/kurg dr RM15k

Sekali lagi saya tekankan yg kerajaan Jepun bagi peruntukan RM15k tu kepada semua yg layak dan boleh digunakan di SEMUA hosp/klinik gov mahupun private since kos perubatan dkt sini tiada beza antara gov & private. Kang ada yg ckp ‘BerSaLiN HosP GoV MsIa taK sAmpAi RM100 pOn’💆🏻♀

Semoga perkongsian ini boleh dijadikan panduan buat pasangan yang bakal menetap atas urusan kerja atau belajar di sana. Tahniah buat pasangan ini atas kelahiran bayi kedua.


Ikuti Saranan KKM Untuk Lindungi Diri Anda Daripada Jangkitan COVID-19

Pandemik COVID-19 telah yang disahkan merebak di negara kita pada 25 Januari 2020 membuatkan kerajaan Malaysia memutuskan untuk melaksanakan Perintah Kawalan Pergerakan (PKP) bermula 18 Mac 2020 hingga 31 Mac 2020. Tapi, sayangnya masih ada yang berdegil dan gagal mematuhi arahan ni.

Selaras dengan Perintah Kawalan Pergerakan (PKP) ni, Kementerian Kesihatan Malaysia ingin menasihatkan orang ramai untuk patuhi arahan dan berada di rumah sepanjang tempoh penguatkuasaanya dengan mengamalkan langkah-langkah mudah untuk melindungi diri dari virus COVID-19. Ayuh sama-sama praktikkan!

Tak kiralah di rumah, tempat kerja ataupun di mana saja korang berada, pastikan korang menjaga jarak sosial 1 meter antara satu sama lain kerana jarak mampu mengelakkan penyebaran COVID-19.

Bila nak buat pembayaran, seelokya korang gunakan payWave di semua kedai. Bukan apa, kaedah ini lebih pantas dan selamat. Ia tak mengambil masa yang lama untuk korang berada di kaunter bayaran serta tiada sebarang sentuhan berlaku dengan juruwang.

Admin tahu, sukar rasanya bila tak dapat keluar rumah selama dua minggu dan tak dapat berjumpa dengan yang tersayang. Namun, itulah yang sebaiknya.

Manfaatkanlah segala platform media yang ada seperti media sosial dan aplikasi video untuk kekal berhubung dengan yang tersayang, okay?

Dalam keadaan sekarang, jika berjumpa keluarga atau orang yang korang kenal, jangan sekali-kali bersalaman atau membuat sebarang sentuhan. Cukup dengan letakkan tangan di dada dan ucapkan salam!

Ayuh sama-sama patuhi arahan kerajaan dan jadi rakyat Malaysia yang bertanggungjawab dalam memerangi wabak COVID-19! Walaupun berjauhan, namun kita semua tetap di hati.

Malaysia, kita boleh lakukan bersama-sama. #dudukrumah #jaraksosial

Untuk sebarang info lanjut, layari www.infosihat.gov.my

Netizen ternyata terharu dengan sumbangan RM20 juta untuk hadapi COVID-19 daripada Petronas. Turut dikongsikan, cadangan penganjur di Johor yang mahu bazar Ramadan dibatalkan pada tahun ini.

Netizen Terharu Petronas Sumbang RM20 Juta Untuk Hadapi COVID-19

Penganjur Di Johor Cadang Batalkan Bazar Ramadan Berikutan Wabak COVID-19


Ikuti Trend Pamer Jurang Umur Bersama Pasangan, Perkongsian Wanita Ini Cetus Perdebatan Netizen

Sebut mengenai jodoh, pastinya orang ramai cukup faham di mana jodoh di tangan Tuhan. Dalam erti kata lain, tidak ada sesiapa yang mengetahui siapakah jodoh mereka baik dari segi tempat tinggal, jurang umu dan sebagainya sehinggalah apabila tiba masanya.

Terbaharu, tular di media sosial apabila seorang wanita selaku pengantin baru berkongsi kisah perkahwinannya bersama guru beliau menerusi TikTok @asniza02 dalam mengikuti trend semasa platform tersebut.

Apa yang membuatkan video ini mendapat perhatian netizen bukan sahaja disebabkan kisah cinta guru bersama anak murid namun jurang umur kedua pasangan ini yang mencecah 33 tahun.

♬ ชอบเธออ่ะ – K.Story009

Meskipun sekadar mengikuti trend semasa dalam membuat perbandingan umur bersama pasangan, perbezaan umur yang besar telah membuatkan para netizen membincangkan berbeza pendapat. Malah, terdapat netizen yang kurang selesa dengan kisah percintaan guru bersama pelajar yang berlaku sejak di sekolah.

Toxicnya yg comment hm. Why not we're just be happy to others. Jodoh rahsia Tuhan..lagipun dorg dah ada anak.. Why do people like to spread something just to criticize and hate https://t.co/mNRKKSBZJR

So????? Mmg legal age https://t.co/MzgAyWDuDS

— David gilmour (@MSallehuddin05) July 13, 2022

She's younger than me and he's older than my dad???? https://t.co/XhWLuonH0A

Walau bagaimanapun, pasangan ini menerusi perkongsian video terbaru turut memaklumkan perkahwinan mereka pada tahun 2020 telah dikorniakan seorang cahaya mata pada April 2021.

Tular pada minggu lalu apabila Ikon Permotoran Anak Muda membalas respon netizen dilabel sebagai rempit TikTok.

‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok

Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung


Ikuti Trend Semasa, AirAsia Kini Cari Dan Sedia Tawar Kontrak Buat Bakat Baharu VTuber

Dari hanya syarikat penerbangan dan meluaskan rangkaian perniagaannya dengan pembukaan restoran serta pelbagai perkhidmatan, AirAsia mahu mengembangkan lagi sayapnya dengan menaja streamer maya melalui program Project Kavvaii.

Difahamkan, AirAsia mencari personaliti VTuber yang berbakat, kreatif dan mempunyai personaliti menarik untuk berhubung dengan peminat di seluruh Asean dan global.

Menariknya, personaliti maya yang berpotensi juga akan menerima peralatan lengkap untuk bermula sebagai penstrim dan kontrak satu tahun dengan AirAsia sebagai pencipta kandungan berbayar.

Bagaimana mahu menghantar penyertaan? Anda hanya perlu menghantar video selama 5 minit untuk memperkenalkan diri anda. Untuk terma dan syarat lengkap dan menghantar penyertaan, anda boleh klik di sini.

Buat anda yang berminat menjadi seorang VTuber ini, tarikh pendaftaran sudah bermula hari ini dan akan tamat pada 28 Mac 2021. Klik pautan ini untuk maklumat lanjut.

Sementara itu, kami kongsikan beberapa artikel berkaitan AirAsia pada pautan di bawah ini.

Yakin Dengan Prestasi Semasa, Pemegang Saham Penting AirAsia Sedia Tambah Pelaburan

AirAsia Lancar ‘Fresh Pack’ Untuk Anda Beli Barangan Runcit Dengan Mudah Dan Cepat

Rindu Untuk Bercuti? AirAsia Perkenal Pas Asean Unlimited, Kini Anda Boleh Terbang Tanpa Had


ILIFE Bawakan Pembersih Vakum Robot Pintar Dengan Harga Mampu Milik Di Lazada

Berjaya ditawarkan di lebih 35 buah negara, ILIFE pada kali ini nampaknya hadir di pasaran Malaysia dengan menawarkan pembersih vakum robot pintar melalui e-kedai rasmi mereka di Lazada Malaysia.

Menariknya penawaran produk ILIFE pada kali ini bakal ditawarkan bersempena dengan Jualan Ulang Tahun Lazada Ke-8 dimana para pengguna berpeluang mendapatkan pembersih robot pintar dengan harga mampu milik dan berbaloi.

Apa yang membuatkan produk keluaran ILIFE berbaloi untuk dimilikinya sudah pastinya harganya yang mampu milik serta teknologi yang ditawarkan sejajar dengan pilihan pengguna pada masa kini. Berikut merupakan produk-produk yang tersedia di laman rasmi ILIFE di Lazada.

Bagi menyambut Jualan Ulang Tahun Lazada Ke-8 pada 27 Mac ini, ILIFE turut menawarkan seleksi barangan yang boleh didapatkan dengan harga promosi. Bukan itu sahaja, para pembeli turut ditawarkan dengan diskaun RM10 bagi pembelian bernilai RM100 dan ke atas.

Berbaloi bukan? Sama-sama kita nantikannya pada 27 Mac ini untuk mendapatkan produk keluaran ILIFE dengan harga promosi.

Ketahui lebih lanjut mengenai Jualan Ulang Tahun Ke-8 Lazada yang bakal berlangsung pada 27 Mac ini.

Jualan Ulang Tahun Ke-8 Lazada Kembali Dengan Lebih Hebat 27 Mac Ini

Sony PlayStation 4 Sedia Untuk Dimiliki Dengan Harga Serendah RM799 Sahaja


Illi Najwa Tampil Mohon Maaf, Sahkan Dia Masih Seorang Muslim

Status seorang wanita Islam yang telah mengahwini seorang lelaki dari India yang beragama Sigh telah mencetuskan kekecohan di Malaysia. Ia menimbulkan pelbagai soalan mengenai status keagamaannya sehingga ada yang mendakwa bahawa dia murtad.

Illi Najwa Anuar Hussin Saddique, 28 tahun melangsungkan perkahwinan dengan kapten pasukan hoki India, Manpreet Singh telah tampil memohon maaf di atas kekeliruan yang timbul, lapor Harian Metro.

Perkahwinan dia bersama dengan suami yang memaparkan majlis resepsi perkahwinan dengan gaya Punjabi telah tular di media sosial sehingga mencetuskan tanda tanya kepada status keagamaanya.

Menyangkal dakwaan masyarakat, Illi Najwa mengesahkan bahawa dia tidak mengubah status agamanya dan suaminya sudah memeluk agama Islam pada akhir tahun 2019.

Selain daripada itu, dia juga turut mengesahkan bahawa namanya masih kekal dan keluarga suami memanggilnya Navpreet sejak 2012 lagi kerana sukar untuk mereka menyebut namanya yang sebenar.

“Kami tidak mengatakan apa yang kami lakukan adalah betul tetapi kami tidak mempunyai pilihan dan Manpreet tidak pernah memberikan kenyataan sensitif dan ketika mendapat tahu tentang berita ini, dia meminta semuanya ditarik balik,” katanya.

Tribune India turut melaporkan bahawa pasangan itu telah merancang untuk melangsungkan perkahwinan mereka awal tahun ini, tetapi sekatan perjalanan kerana wabak telah memaksa mereka menangguhkan rancangan mereka.

Untuk rekod, Timbalan Menteri di Jabatan Perdana Menteri (Hal Ehwal Agama), Ahmad Marzuk Shaary berkata bahawa kedua pasangan akan dipanggil sebaik  mereka kembali ke Malaysia.

Terdahulu, lelaki ini tampil menceritakan pengalaman 3 hari di kota Manila yang dimurtadkan. Klik pautan di bawah untuk membaca.

Pengalaman 3 Hari Aku Di Kota Manila Yang Dimurtadkan Dan Fortune Island Yang Unik


5 Cara Kreatif Golongan Profesional Mampu Manfaatkan ASUS Zenbook 17 Fold OLED Untuk Tingkatkan Produktiviti

Dalam mendapatkan sebuah komputer riba, pasti seseorang pengguna mahukan sebuah komputer riba yang serba lengkap serta memenuhi ciri yang diperlukan. Buat golongan profesional, sudah pastinya komputer riba yang versatil, mudah untuk dibawa, ringan serta memenuhi segala keperluan antara yang diperlukan dalam memudahkan untuk menyelesaikan sesebuah tugas tanpa mengira tempat.

Walau bagaimanapun, lambakan model dan peranti di pasaran pada ketika ini nyata memberi kesukaran buat para pengguna untuk mendapatkan sebuah model yang lengkap dalam satu.

Mengetahui masalah yang berlaku di kalangan pengguna, ASUS baru-baru ini tampil dengan sebuah model yang versatil dan serba lengkap dalam pelbagai sudut menerusi model ASUS Zenbook 17 Fold OLED.

Malah, tidak keterlaluan untuk kami katakan model ini merupakan antara model komputer riba paling unik dalam pasaran pada ketika ini. Mengapa kami label model ini sebagai model hampir sempurna? Ayuh kita ketahui lebih lanjut mengenai model terbaru ASUS ini.

Melihat kepada pasaran komputer riba pada ketika ini, mungkin agak sukar untuk para pembeli mahu mendapatkan komputer riba dengan saiz skrin yang besar.

Dalam pada itu, lain ceritanya dengan ASUS Zenbook 17 Fold OLED yang berjaya dilengkapkan dengan skrin 17.3-inci. Bukan itu sahaja, para pengguna berpeluang melipat skrin ini untuk memaparkan skrin bersaiz 12.5-inci.

Skrin yang jelas dan terang pastinya membuatkan para pengguna tidak jemu untuk melihatnya malah bakal menarik perhatian ramai menerusi keunikan yang ditawarkan pada model ini.

Bukan itu sahaja, cahaya lampu biru daripada skrin antara punca utama yang membuatkan seseorang yang kerap menonton skrin dalam tempoh yang panjang mengalami masalah mata yang letih.

Menggunakan gadget dengan paparan OLED bukan sahaja mampu menghindari mata anda daripada masalah mudah letih dan pedih, malah paparan OLED terbukti mampu mengurangkan sebanyak 70% penawaran cahaya biru.

Tidak sekadar dengan ciri boleh lipat, model ini turut menampilkan sebuah lagi ciri unik yang tidak tersedia pada model pesaing iaitu penawaran 6 mod berbeza menerusi sebuah peranti sahaja.

Dalam erti kata lain, para pengguna berpeluang untuk menggunakan ASUS Zenbook 17 Fold OLED ini dalam mod komputer riba, desktop, tablet, reader dan extended.

Ciri ini membolehkan anda menggunakannya di rumah sebagai desktop, serta meneruskan tugas di merata-rata tempat sebagai komputer riba dan juga menyemak atau melihat data-data yang disimpan menerusi mode tablet. Serius cool!

Hadir dengan fungsi boleh lipat, model ini nampaknya mempunyai cara tersendiri dalam menawarkan papan kekunci fizikal buat para pengguna dengan menyertakan bersama magnetic keyboard.

Menerusi penawaran magnetic keyboard, ruang 17.3-inci anda tidak akan terganggu sebaliknya anda dapat menggunakan magnetic keyboard sama ada secara wireless atau sebaliknya dengan mudah mengikut keselesaan. Kami yakin produktiviti juga anda lebih meningkat dengan adanya magnetic keyboard ini.

Kami yakin produktiviti anda pasti akan lebih meningkat sekaligus memudahkan tugas untuk diselesaikan.

Sudah menjadi lumrah di mana komputer riba dengan saiz skrin yang besar sehingga 17-inci seringkali hadir dengan saiz yang besar dan berat. Dalam pada itu, model ASUS Zenbook 17 Fold OLED ini mempunyai cara yang tersendiri sedikit berbeza di mana model ini hanya seberat 1.7kg sahaja.

Sebagai perbandingan, model dengan saiz skrin 17.3-inci ini apabila dilipat hanyalah bersaiz lebih kecil berbanding kertas A4. Hal ini pastinya memudahkan pengguna yang bekerja secara on the go untuk membawa model ini di dalam clutch bag yang sekaligus meningkatkan penggayaan pengguna.

Bukan sekadar memfokuskan kepada rekaan dan skrin semata-mata, model ini turut dilengkapkan dengan processor Intel® Core™ i7-1250U, 16GB RAM dan 1TB SSD dalam menawarkan prestasi yang terbaik sekaligus membolehkan pengguna multitasking tanpa sebarang masalah.

Bukan itu sahaja, sesuai dengan penawaran peranti untuk golongan profesional, ASUS Zenbook 17 Fold OLED turut ditawarkan bersama webcam 5-megapixel beserta 3DNR yang membantu menawarkan kualiti video yang jelas dan terang sewaktu digunakan untuk meeting hybrid yang kian popular di era pasca COVID-19 ini dengan panggilan video melalui Microsoft Teams atau Zoom.

Pihak ASUS juga turut menyertakan ASUS Mini Dock Plus dalam membolehkan sambungan kepada mana-mana port.

Berbincang soal harga, ASUS Zenbook 17 Fold OLED hadir dengan tanda harga RM14,999. Menerusi harga yang ditawarkan, jelas model model ini hadir dengan tanda harga yang premium.

Walau bagaimanapun, melihat kepada fungsi, keunikan serta versatiliti yang ditawarkan, ASUS Zenbook 17 Fold OLED mungkin pilihan komputer riba yang berbaloi khususnya buat mereka yang mahukan sebuah peranti yang serba lengkap dalam sebuah komputer riba.

Dalam erti kata lain, model ini disasarkan buat mereka yang sedang mencari sebuah desktop, tablet, komputer riba dan beberapa mod lain dalam sebuah peranti yang sekaligus lebih menjimatkan ruang dan poket berbanding mendapatkan pelbagai peranti secara berasingan.

Menariknya, anda turut berpeluang merasai terlebih dahulu pengalaman penggunaan ASUS Zenbook 17 Fold OLED dengan lawati enam ASUS Concept Store yang tersedia di IOI City Mall, Mid Valley, Pavillion Bukit Jalil, Low Yat Plaza, Sunway Pyramid dan juga Vivacity Mall, Kuching.

Sementara itu, anda juga berpeluang memenangi baucar daripada GrabFood bernilai RM20 dengan semudah mencuba dan menilai ASUS Zenbook 17 Fold OLED yang tersedia di ASUS Concept Store terpilih.

Khas buat anda yang mahu mengetahui lebih lanjut mengenai ASUS Zenbook 17 Fold OLED, anda boleh mendapatkannya secara rasmi menerusi laman rasmi ASUS.


Ilmu Jalanan Berharga Yang Saya Dapat Lepas Berikan Buku Kepada Seorang ‘Uncle’ Cina

Masa pergi balik ke Pasar Seni siang tadi, saya menaiki komuter. Saya bekalkan diri dengan 3 naskah buku Terkenal di Langit.

Kononnya jika saya ternampak sesiapa yang pegang buku, atau sedang membaca buku, atau hanya bawa buku akan saya hadiahkan naskah tersebut kepada mereka.

Masa pergi, saya jumpa seorang uncle berbangsa Cina. Beliau sedang baca buku kecil bertulis bahasa mereka barangkali. Saya serahkan naskah saya, dan dia ucap terima kasih kepada saya.

Katanya, “please give more to other people, the more people read, more their can think. Nowadays, people only using their knowledge at university, not using their mind at all”.

Saya angguk sahaja. Di Pasar Seni cabaran kopi barista berjalan dengan sangat baik. Saya berjaya menjual 45 cawan kopi dalam masa satu jam. Huhu berpeluh dibuatnya. Alhamdulillah.

Baca: Ganjaran Sangat Berharga Selepas Saya Membeli Kerepek Bernilai RM5

Masa balik, saya berharap akan dapat beri lagi naskah baki ini kepada peminat buku. Dari Pasar Seni naik LRT ke KL Sentral, kemudian baru naik komuter.

Saya berdiri sahaja memerhati siapalah yang akan saya beri lagi buku ini. Huhu tak ada. Sampailah ke stesen Serdang, ada seorang uncle Cina yang sudah bertongkat memasuki tren. Di sebelah tangannya ada buku.

Seorang jejaka memberikan uncle tersebut tempat duduk. Saya pun beralih tempat berdiri untuk serahkan buku ini bila masa sesuai. Sudah semua selesa, saya pun tunduk dan beri hadiah buku saya kepada uncle tersebut.

Dia pun belek-belek. “Berapa ni? Saya beli,” saya pun jawab saya tak jual. Saya mahu beri hadiah.

Sampai di stesen Kajang, dia mahu keluar dan lambai saya supaya ikut dia. Saya pun menurut.

“Ini 1st time saya dapat buku dari orang Melayu. You must be a great man one day!” Haha saya hanya ketawa dan tanya, “why uncle?”

“You know, I just naik tren and read book when I alone. Dalam tren ramai orang, I suka. But you must know one thing, masa dengan family, write book. Masa dengan public, read book.

You get what iImean?” Tanya beliau. Saya geleng.

“Dengan family, you must write you own journey. Like write book la! Happy, sad, enjoy, getting married, love! But when your working, travel, with friends, with other people you must read them! Learn how to be a good man. Learn how to improve skills, learn how to be a better person!”

Gulp. Hebatnya uncle ini. 2 kali doa saya makbul nak beri buku, dua-duanya Tuhan hantar mereka yang berlainan bangsa dan agama.

Kawan-kawan, kadang-kadang apa yang kita doa tak sama dengan apa yang kita dapat. Hari ini saya dapat belajar buat kopi, juga dapat kena hon dengan bas kerana melintas tak tengok kiri kanan.

Balik pula dapat jumpa uncle ini. Saya tak tahu dia siapa, saya yakin dia pasti ‘somebody‘. Tren baru sampai, saya pun terus menuju ke stesen UKM.

Banyak perkara kita boleh belajar. Kita beri hadiah, Tuhan pula beri kita ilmu.

Ps: Rasa macam terima wasiat pula masa tu. Langsung tak terfikir nak ambil gambar dengan uncle.

Baca lagi: Risau Sup Tak Cukup Ajar Saya Erti Keberkatan


Ilmuan Kaji Bila Alam Semesta Akan Hancur Dan Ini Adalah Jawapannya

Kebanyakan daripada ilmuan atau ahli saintis telah meramalkan bahawa alam semesta akan berakhir dengan heat death. Bagi mereka, apabila ini berlaku, alam semesta akan menjadi sangat gelap dan sepi kerana bintang-bintang bakal mati.

Namun, dalam satu kajian yang diterbitkan dalam Notis Bulanan Persatuan Astronomi Diraja oleh saintis Mat Caplan, dia meramalkan bahawa kerdil hitam akan meletup menjadi supernova sebelum alam semesta mengakhiri hayatnya.

“Letupan lain masih akan mungkin terjadi,” jelas ahli astrofizik dari Illinois State University dalam satu temubual bersama Motherboard. “Tetapi saya percaya ini akan menjadi letupan supernova terakhir.”

Letupan supernova seperti ini tidak pernah terjadi dalam sejarah pembinaan alam semesta, hujah mereka adalah kerana alam semesta kita masih muda dan kini berusia 13.8 bilion tahun.

Secara teorinya, kerdil hitam hanya akan terjadi setelah kerdil putih, yang telah menggantikan kedudukan Matahari, tidak lagi memancarkan haba dan tenaga. Matahari diramalkan akan mencapai akhir hayatnya sekitar enam bilion tahun dari sekarang, sementara kerdil putih memerlukan waktu yang sangat lama untuk menyejukkan dan membeku menjadi kerdil hitam.

“Saya dengan berhati-hati mengira bila alam semesta akan berakhir dan bagaimana letupan supernova pada masa itu berbanding dengan apa yang berlaku sekarang,” kata Caplan yang bakal menjadi saintis pertama yang mengira bila letupan itu akan berlaku.

Walaupun ianya sudah menjadi bangkai, kerdil hitam masih dapat melakukan peleburan nuklear pada lapisannya dengan kelajuan yang sangat perlahan. Dari kejadian tersebut, besi secara beransur-ansur akan terbentuk di dalam objek sehingga ia berkembang menjadi logam sejuk.

Walau bagaimanapun, bintang yang lebih besar daripada Matahari dapat beralih dari kerdil putih ke kerdil hitam ke supernova kerdil hitam. Setelah kerdil hitam pecah hingga kira-kira 1.2 hingga 1.4 kali jisim Matahari, tekanan tolakan yang dihasilkan oleh elektron di bawah daya graviti akan menyebabkan keseluruhan objek runtuh, menghancurkan inti dan mengakibatkan letupan terakhir di alam semesta.

Masalahnya, nasib akhir alam semesta masih menjadi misteri. Tidak semestinya kematian disebabkan heat death akan berlaku. Mungkin alam semesta akan berakhir dalam senario lain, seperti yang diusulkan oleh para saintis.

Caplan menyedari bahawa mustahil untuk memerhatikan letupan kerdil hitam, jadi dia berharap dapat terus meneroka masa depan kerdil hitam melalui model dan teori.

“Kita dapat mensimulasikan [supernova kerdil hitam] hanya untuk melihat betapa bezanya dengan supernova yang berlaku hari ini,” lanjut Caplan.

“Itulah sebabnya kami menjadi ahli fizik teori,” dia menyimpulkan. “Kita boleh berusaha menyelesaikan misteri di sekitar alam semesta, seperti Big Bang, lubang hitam dan akhir zaman.”

Lihat 20 gambar yang memperlihatkan kehebatan alam semesta yang sungguh menakjubkan. Klik pautan di bawah untuk membaca.

20 Gambar Memperlihatkan Kehebatan Alam Semesta Yang Sungguh Menakjubkan

Baru Tiga Hari Jalani Latihan Industri Di NASA, Pelajar Ini Berjaya Temui Rahsia Baharu Alam Semesta

Pengalaman Mengembara Ke Galaksi Bima Sakti Di Kaki Langit Kuala Kubu Bharu


Ilmuwan Dakwa Jumpa Rumah Jesus, Terletak Di Israel Dan Wujud Sejak Abad Pertama

Seorang ahli arkelogi dari Britain mendakwa bahawa beliau telah menemui rumah semasa zaman kanak-kanak Jesus di Nazaret, Israel. Banggunan kuno yang menjadi tempat Jesus menghabiskan zaman kanak-kanak terpelihara dengan baik, katanya.

Dianggap sebagai banggunan abad pertama, rumah ini kini menjadi Biara Sisters of Nazareth. Pada zaman dahulu, ia dikenali sebagai rumah di mana Jesus dibesarkan bersama Joseph dan Mary pada abad ke-19. Namun teori ini ditolak pada tahun 1930-an dan seterusnya.

Dilaporkan oleh WION, Ken Dark, seorang profesor arkeologi dan sejarah di Reading University, England mendapati bahawa kumpulan Nazaret kuno mendakwa bahawa biara tersebut dibina di atas rumah pertama Jesus.

Profesor Dark menyatakan bahawa orang-orang di kawasan ini percaya bahawa bangunan itu adalah rumah Jesus yang pertama pada 380-an. Sewaktu zaman kegemilangan abad pertama, dia turut mendakwa kemungkinan wujud ruang tamu dan stor penyimpanan barang di sekitar halaman dan di bahagian teras bumbung.

Dalam satu laporan analisis yang dilakukan oleh Dark juga mengesahkan dakwaan bahawa status bangunan itu adalah kediaman pada abad pertama, lapor Republic World.

Dark turut mendakwa bahawa rumah dua tingkat ini juga dibina dengan baik oleh tekton, yang membawa maksud bahawa dia bukan sahaja tukang kayu, tetapi juga tukang batu atau tukang bangunan.

Pada penelitian lapangan, Dark juga menemui sebuah gereja di dalam gua yang dihiasi dengan mosaik, ia dibina di samping sisa-sisa rumah yang ada pada abad keempat. Di abad kelima, gereja dibina di atas rumah dan di dalam gua, dan dianggap sebagai gereja terbesar di Nazaret pada saat itu.

Terdahulu, Israel dikatakan mula meminta bantuan dari negara luar kerana tidak cukup ‘tangan’ lawan COVID-19. Klik pautan di bawah untuk membaca.

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Kedai Serbaneka Di Hulu Langat Ini Jual Barang Bermotifkan Bendera Israel Undang Kemarahan Netizen

Putera Saudi Akan Dibunuh Oleh Rakyatnya Sendiri Jika Jalin Hubungan Diplomatik Dengan Israel


Ilmuwan Dakwa Terdapat 29 Planet Asing Yang ‘Mengintip’ Bumi Sejak Ribuan Tahun Lalu

Ketika manusia sibuk meneliti angkasa lepas untuk mencari bukti jejak makhluk asing di planet-planet di luar galaksi Bima Sakti, ternyata sebenarnya mereka juga sedang memerhati Bumi, lapor penyelidikan terbaharu.

Kajian yang diterbitkan dalam jurnal Nature, mengatakan satu pasukan ahli astronomi telah mengenal pasti 1,715 sistem bintang terdekat dengan Bumi. Dari ribuan sistem bintang, 46 daripadanya dikatakan mempunyai kedudukan yang  baik untuk menangkap isyarat radio atau televisyen dari Bumi.

Tambah para saintis, mereka menganggarkan bahawa 29 planet yang berpotensi dapat dihuni berada pada posisi yang cukup baik untuk menerima dan memintas siaran radio dan televisyen Bumi. Namun, persoalan adakah ia boleh mencetuskan hubungan dengan manusia atau tidak masih diperdebatkan oleh para penyelidik.

Bagi mengetahui sistem bintang mana yang paling sesuai untuk memerhatikan Bumi, Kaltenegger dan Dr. Jackie Faherty, ahli astrofizik di Muzium Sejarah Alam Amerika, membuka katalog kedudukan dan gerakan bintang Agensi Angkasa Eropah (ESA) yang disebut Gaia.

Disini, mereka mengenal pasti 2,034 sistem bintang dalam 326 tahun cahaya mempunyai kedudukan yang baik memerhati Bumi pada bila-bila masa dari 5,000 tahun yang lalu hingga 5,000 tahun di masa depan.

Satu sistem suria yang cukup dekat untuk menerima isyarat Bumi adalah Ross 128, yang terletak di buruj Virgo dan mempunyai jarak 11 tahun cahaya dari Bumi. Kehidupan asing dalam sistem ini dapat memerhatikan Bumi selama lebih dari 2,000 tahun, namun sudah hilang titik pandangnya kira-kira 900 tahun yang lalu.

Selain itu, terdapat juga Trappist-1 yang berjarak 45 tahun cahaya dari Bumi. Sistem suria ini menempatkan sekitar tujuh planet, dengan empat daripadanya berada di zon sederhana dan boleh dihuni. Bagaimanapun, dalam 1,642 tahun akan datang, Trappist-1 tidak akan berada dalam kedudukan yang tepat untuk memerhatikan Bumi.

Penyelidikan ini menunjukkan bahawa masih banyak misteri angkasa lepas yang dapat ditemui oleh ahli astronomi bagi membantu para penyelidik mencari tanda-tanda kehidupan di eksoplanet.

Misteri 20 tahun akhirnya terungkap, ilmuwan berjaya temukan asal usul ‘penghuni’ di Planet Marikh. Klik pautan di bawah untuk membaca.

Misteri 20 Tahun Akhirnya Terungkap, Ilmuwan Berjaya Temukan Asal Usul ‘Penghuni’ Di Planet Marikh

Ilmuwan Indonesia Dakwa Piramid Tertua Dunia Ada Di Jawa Barat, Wujud 10,000 Tahun Yang Lalu

Ilmuwan Dakwa Jumpa Rumah Jesus, Terletak Di Israel Dan Wujud Sejak Abad Pertama


Ilmuwan Dakwa ‘Zombie’ Wujud, Ada Dalam Diri Manusia Dan Bakal Hidup Setelah Mati

Bagi mereka yang gemar filem seram, kisah mengenai zombi pasti akan berada dalam senarai cerita yang wajib ditonton. Dari filem Train to Busan, Alive sehinggalah Zombieland pasti menjadi subjek kegemaran peminat filem seram.

Namun persoalannya, adakah benar zombi itu wujud?

Melalui satu penyelidikan yang dibuat oleh para penyelidik, mereka mendapati wujud aktiviti di otak manusia yang telah mati dan mereka mula memanggilnya dengan nama gen ‘zombi’.

Dalam satu jurnal yang diterbitkan oleh Scientific Reports, para saintis yang bertapak di University of Illinois, Chicago, AS menganalisis tindak balas gen yang terdapat di dalam sel-sel otak manusia dan mendapati bahawa tindak balas gen sebenarnya meningkat setelah seseorang meninggal dunia.

Para penyelidik mengumpulkan gen tersebut setelah seseorang itu dinyatakan mati. Mereka mendapati bahawa gen ‘zombi’ ini akan berkembang dalam satu jenis sel, iaitu sel radang atau sel glial.

Selepas disahkan meninggal dunia, sel glial akan berkembang menjadi besar dan tumbuh panjang seperti sebuah lengan. Ia akan terus tumbuh selama berjam-jam setelah seseorang itu disahkan mati.

Dr. Jeffrey Loeb, ketua neurologi dan pemulihan di UIC College of Medicine, mengatakan bahawa tingkah laku sel glial bukanlah sesuatu yang aneh. Ia membesar kerana radang dan mempunyai tugas untuk membersihkan otak, seperti kecederaan, kekurangan oksigen atau strok.

Bagaimanapun, bagi Loeb, apa yang positifnya daripada penyelidikan ini adalah para penyelidik dapat mencari kemungkinan rawatan atau penawar bagi penyakit seperti autisme, skizofrenia dan alzheimer.

Tambah Loeb lagi bahawa sebilangan besar kajian menganggap bahawa segala sesuatu di otak berhenti ketika jantung manusia berhenti berdegup, tetapi ini sebenarnya tidak terjadi.

Loeb yang merupakan pengarah UI NeuroRepository, sebuah bank otak manusia. Kebanyakan pesakitnya adalah mereka yang mengalami gangguan neurologi, di mana mereka telah bersetuju untuk menyumbangkan otak mereka bagi melakukan penyelidikan sama ada setelah mereka meninggal dunia, atau semasa operasi perawatan standard untuk merawat gangguan otak.

“Berita baik dari penemuan kami adalah bahawa kita sekarang tahu gen dan jenis sel mana yang stabil, yang terdegradasi dan yang sebenarnya meningkat dalam aktiviti dari masa ke masa (selepas kematian) sehingga hasil kajian otak pasca kematian dapat difahami lebih baik,” kata Loeb.

Cerita di sebalik ‘rumah paling sunyi’, dibina untuk selamat dari serangan zombie? Klik pautan di bawah untuk membaca.

Cerita Di Sebalik ‘Rumah Paling Sunyi’, Dibina Untuk Selamat Dari Serangan Zombie?

Filem ‘Train To Busan’ Bukan Kisah Zombie Biasa

Seram Dan Menakutkan, Ini Senarai Drama Korea Yang Mampu Buat Anda Tidak Tidur Malam


Ilmuwan Indonesia Dakwa Piramid Tertua Dunia Ada Di Jawa Barat, Wujud 10,000 Tahun Yang Lalu

Indonesia adalah negara yang penuh dengan budaya dan sejarah yang panjang. Kalau di Jogjakarta, anda dapat melihat bagaimana tersergam indah Candi Borobudur yang dibina sekitar tahun 750 Masihi oleh pemerintah Jawa pada Dinasti Sailendra dan Sanjaya. Manakala tidak jauh daripada Borobudur, ada Kuil Prambanan yang dikhaskan untuk agama Hindu dan dibina sekitar tahun 850 Masihi.

Melalui penelitian para ilmuwan dan saintis Indonesia. Mereka mendakwa bahawa piramid tertua di dunia sebenarnya wujud di Indonesia. Lebih tepat lagi di Gunung Padang, Cianjur, Jawa Barat. Di atas puncak Gunung Padang, terdapat peninggalan sisa-sisa batu prasejarah kuno dari era megalitik yang membentuk keajaiban arkeologi terbesar di Asia Tenggara.

Para penyelidik Indonesia, dalam kajian mereka yang dibentangkan di AGU 2018 Fall Meeting di Washington DC, Amerika Syarikat mendakwa bahawa Gunung Padang adalah tapak dengan struktur seperti piramid tertua di dunia. Melalui penyelidikan mereka, Gunung Padang terbina daripada struktur berlapis kuno yang berusia sekitar 10,000 tahun atau lebih tua daripada itu.

Difahamkan untuk mengkaji lebih dalam struktur yang dikatakan bukan hanya meliputi bahagian atas tetapi juga bahagian lereng seluah 15 hektar. Para penyelidik menggunakan gabungan teknologi seperti tomografi sinar-x, tinjauan radar dan penggalian arkeologi. Hasil daripada penemuan ini, pasukan penyelidik menemukan bahawa Gunung Padang terbina dengan lapisan yang dibangunkan semasa zaman prasejarah.

Lapisan paling atas dikatakan mempunyai tiang batu, dinding, laluan pejalan kaki dan ruang besar. Lapisan kedua pula adalah susunan batu yang disusun dalam bentuk matriks. Bagi lapisan ketiga adalah rongga atau ruang bawah tanah yang memanjang sejauh 15 meter. Bagi lapisan keempat iaitu lapisan paling bawah, para penyelidik mendakwa bahawa ia dibuat daripada batu lava yang pembinaannya masih menjadi misteri.

Bagi fungsi pembinaan piramid kuno di Gunung Padang ini, penyelidik Indonesia yang diketuai oleh ahli geofizik Danny Hilman Natawidjaja, dari Lembaga Ilmu Pengetahuan Indonesia (LIPI) berkata bahawa ia dibina untuk digunakan bagi tujuan ritual keagamaan. “Bangunan ini sangat besar. Orang menganggap prasejarah itu primitif, tetapi monumen ini membuktikan bahawa idea itu salah,” kata Natawidjaja.

Bagaimanapun, dakwaan Natawidjaja sebenarnya diragui oleh beberapa pihak kerana banyak penyelidik bertentangan dengan teknik atau kaedah yang digunakan olehnya. Tetapi dari sudut yang lain, penyelidikan ini dapat menambah pengetahuan sejarah dan memberi gambaran kecil kepada dunia bagaimana salah satu bangunan paling kuno dan misteri terletak di Indonesia.

Sehingga kini, struktur seni bina yang bersemadi di Gunung Padang masih menjadi misteri buat para ilmuwan. Penyelidikan yang dilakukan oleh para penyelidik dari Indonesia ini telah dibentangkan pada pertemuan tahunan Kesatuan Geofizik Amerika di Washington, DC, beberapa tahun yang lalu.

Siapa bertanggungjawab membina piramid Mesir, hamba dari kaum Yahudi atau makhluk asing? Klik pautan di bawah untuk membaca.

Siapa Bertanggungjawab Membina Piramid Mesir, Hamba Dari Kaum Yahudi Atau Makhluk Asing?

Lihat Bagaimana Saintis Berjaya Hidupkan Semula Nebiri, Mumia Mesir Kuno Berusia 3,500 Tahun

Kitab Codex Gigas, Naskhah Kuno Penuh Misteri Yang Ditulis Oleh Iblis Pada Abad Ke-13


Ilmuwan Israel Cuba Lawan Hukum Alam, Mahu Ajar Ikan ‘Berjalan’ Di Darat

Dengan teknologi masa hadapan yang kian membangun, tidak heran jika satu hari nanti kita akan melihat sekawan ikan bersiar-siar di tengah bandar. Ini kerana sepasukan penyelidik yang berasal dari Israel sedang giat mengkaji adakah ikan boleh memandu. Dengan menggunakan teknologi fish-operated vehicle (FOV), para penyelidik mahu melihat adakah ikan mempunyai kemahiran berfikir dan mampu untuk mengawal objek, lapor The Verge.

Para penyelidik yang menerbitkan Journal of Behavioral Brain Research ini berasal dari Universiti Ben-Gurion di bandar Negev. Mereka bakal mengeluarkan hasil kajian penuh pada Februari 2022. Kajian ini melibatkan enam ekor ikan emas di dalam akuarium, yang diletakkan di atas kenderaan beroda yang dilengkapi kamera.

Persoalan yang ditanya-tanya oleh orang ramai adalah bagaimanakah ikan akan memandu kenderaan tersebut? Difahamkan bahawa pergerakan ikan akan disambung kepada sistem sensor yang secara langsung akan menggerakkan roda ke arah tertentu. Untuk merangsang deria ikan, para penyelidik akan memberikannya makan sebagai ganjaran setiap kali ia berjaya menggerakkan kenderaan beroda tersebut.

I am excited to share a new study led by Shachar Givon & @MatanSamina w/ Ohad Ben Shahar: Goldfish can learn to navigate a small robotic vehicle on land. We trained goldfish to drive a wheeled platform that reacts to the fish’s movement (https://t.co/ZR59Hu9sib). pic.twitter.com/J5BkuGlZ34

— Ronen Segev (@ronen_segev) January 3, 2022

Kesimpulan awal: dengan syarat rangsangan diberikan, ikan boleh terus ‘berjalan-jalan’ di darat dengan bantuan kenderaan khas. Ikan emas, sekurang-kurangnya dari percubaan ini, boleh memandu.

Menurut Live Science, eksperimen ini sebenarnya sudah dipertontonkan kepada umum oleh ahli pasukan penyelidik Universiti Ben-Gurion, iaitu Ronen Segev di Twitter. Namun ia disimpulkan sebagai jenaka oleh sebahagian netizen, malah yang lain melihat eksperimen tersebut sebagai salah satu potensi meme. Menariknya, penyelidik Israel bukanlah yang pertama di dunia yang cuba mengkaji “keupayaan ikan untuk berinteraksi dengan mesin,” seperti yang dipetik dari draf kertas mereka.

Menurut Segev, enam ikan yang diuji mampu mengelak halangan yang sengaja di pasang oleh pasukan penyelidik. Perkara yang paling mengejutkan, menurut pasukan dari Israel, adalah bukti bahawa ikan mempunyai keupayaan untuk memahami keadaan sekeliling dan cepat menyesuaikan diri. Melalui penyelidikan ini juga, para ilmuwan dapat melihat bahawa ikan juga mempunyai keupayaan untuk menyelesaikan masalah dengan cekap.

Ilmuwan rasa seram sejuk selepas jumpa tongkat ular milik bomoh berusia 4,400 tahun lalu. Untuk bacaan lanjut, klik pautan di bawah.

Ilmuwan Rasa Seram Sejuk Selepas Jumpa Tongkat Ular Milik Bomoh Berusia 4,400 Tahun Lalu

Kajian Ketum Ilmuwan Malaysia Menang Anugerah Antarabangsa Di Jerman

Ilmuwan Indonesia Dakwa Piramid Tertua Dunia Ada Di Jawa Barat, Wujud 10,000 Tahun Yang Lalu


Ilmuwan Jumpa Kota Emas Yang Hilang Di Mesir Berusia 3,000 Tahun

Ahli arkeologi Mesir berjaya menemui ‘Kota Emas yang Hilang’ atau ‘Lost Gold City’ berusia 3,000 tahun di bandar Luxor, Mesir. Kota ini ditemui di bawah timbunan pasir oleh para penyelidik yang diketuai oleh ahli arkeologi Mesir terkenal Zahi Hawass dengan kerjasama Majlis Antikuiti Mesir.

Kota emas kuno ini, yang juga dikenal sebagai “The Rise of Aten”, bermula dari pemerintahan Amenhotep III hingga Raja Tutankhamun. “Banyak misi asing bekerja di kawasan ini untuk mencari kuil mayat Tutankhamun kerana kuil Horemheb dan Ay terdapat di sini,” kata Hawass dalam satu kenyataan kepada media antarabangsa.

Hawass mengatakan, Kota Emas yang Hilang diasaskan oleh salah seorang pemerintah terbesar Mesir, raja Amenhotep III, raja kesembilan dari dinasti ke-18 yang memerintah Mesir dari tahun 1391 hingga 1353 SM (SM). Separuh bandar itu kemudian diambil alih oleh anaknya, Amenhetop IV, dan memerintah selama lapan tahun. Kota Emas ini adalah penempatan pentadbiran dan perindustrian terbesar kerajaan Mesir di pinggir barat Luxor.

Ketika dijumpai, Kota Emas ini kelihatan dalam keadaan cukup baik dengan dindingnya masih utuh membentuk sebuah bangunan. Ia juga dilengkapi dengan ruangan yang penuh dengan peralatan rumah tangga.

“Penemuan kota yang hilang ini adalah penemuan arkeologi terpenting kedua sejak makam Tutankhamun,” kata Betsy Brian, profesor Mesirologi di Universiti Johns Hopkins di Amerika Syarikat.

Penemuan baru kota emas yang hilang ini terdiri dari tiga istana Raja Amenhotep III, serta pusat pentadbiran dan perindustrian Empayarnya berdasarkan rujukan sejarah. Para penyelidik juga menemui cincin, kumbang kotoran, kapal tembikar berwarna dan batu bata lumpur dengan anjing laut terukir yang tertulis pada Raja Amenhotep III semasa penggalian.

Di bahagian selatan kota, ahli arkeologi menemui kedai roti, kawasan memasak dan kawasan penyediaan makanan yang dilengkapi dengan ketuhar dan tembikar simpanan. “Dari ukurannya, kita dapat mengetahui bahawa dapur ini mampu memuatkan sebilangan besar pekerja,” kata Hawass.

Bahagian kedua kota, yang masih diliputi oleh sebahagian daratan, dianggap sebagai daerah pentadbiran dan kediaman dengan bangunan yang lebih besar dan lebih teratur. Kawasan ini dilapisi dengan dinding zigzag dan hanya ada satu jalan masuk yang menuju ke koridor dan kawasan perumahan.

Dinding zigzag terkenal sebagai salah satu elemen seni bina yang jarang berlaku dalam gaya bangunan Mesir kuno, terutama pada akhir Dinasti ke-18. Sementara itu, kawasan ketiga adalah kawasan perindustrian, di mana terdapat tempat pembuatan blok konkrit yang digunakan untuk membangun kuil dan astaka.

Di samping itu, ahli arkeologi juga telah menemui banyak alat yang digunakan dalam pemintalan, pembuatan kain tenun, dan pembuatan kaca. Penelitian lebih lanjut sedang dilakukan, terutama pada dua kubur yang mengandung sapi atau lembu di salah satu kamar, serta kubur yang berisi tengkorak manusia dengan tangannya direntangkan ke sisi dan sisa-sisa tali yang melilit lutut.

Sebagai tanda hormat, kerajaan Egypt adakan perarakan mewah untuk 22 mumia firaun diraja. Klik pautan di bawah untuk membaca.

Sebagai Tanda Hormat, Kerajaan Egypt Adakan Perarakan Mewah Untuk 22 Mumia Firaun Diraja

Rangka Manusia Tertua Berusia 11,000 Tahun, ‘Perak Man’ Kini Miliki Wajah

Mati Dalam Pelukan, Ahli Arkeologi Jumpa Rangka ‘Romeo Dan Juliet’ Berusia 3,000 Tahun Lalu


Ilmuwan Rasa Seram Sejuk Selepas Jumpa Tongkat Ular Milik Bomoh Berusia 4,400 Tahun Lalu

Sebatang kayu yang diukir dengan bentuk ular ditemui di sebuah tasik di barat daya Finland. Tongkat sihir, yang berusia sekitar 4,400 tahun yang lalu telah dipercayai digunakan untuk tujuan mistik oleh seorang bomoh. Satu Koivisto, seorang ahli arkeologi yang menemukan tongkat sihir terbabit menjelaskan kepada Live Science bahawa ini bukanlah penemuan yang biasa, tetapi satu penemuan yang membuatkan dia sendiri hilang kata-kata dan ada rasa seram sejuk.

Koivisto adalah seorang penyelidik pasca doktoral di University of Turku di Finland. Dia telah bertanggungjawab mengetuai penyelidikan di Jarvensuo, tempat di mana objek itu dijumpai bersama-sama dengan temannya Antti Lahelma, seorang ahli arkeologi di Universiti Helsinki. Seperti Koivisto, Lahelma juga terkejut ketika penemuan itu berlaku kerana tongkat itu sangat naturalistik dan menyerupai kepala ular Natrix.

Seorang lagi pula teman mereka, Sonja Hukantaival, seorang penyelidik di University of Finland mengatakan tongkat itu sangat mirip dengan ular berbisa. Apa yang membuatkan penemuan ini lebih menarik, kata Sonja, adalah bentuk ular secara umumnya mempunyai peranan penting dalam agama dan bagi sesetengah orang, ia sangat penting untuk tujuan mistik.

Dari sudut pandang sejarah yang banyak membincangkan kepercayaan sewaktu zaman pra-Kristian, ular adalah objek yang sarat dengan makna dan simbolik dalam kosmologi Finno-Ugric dan Sámi dan dukun. Sámi tinggal di utara Skandinavia dan Rusia, sementara bahasa Finno-Ugric pula bertebar di sekitar Scandinavia dan Eropah timur.

Namun, para ilmuwan yang menjayakan projek ini gagal untuk menemukan apa-apa nota bertulis. Difahamkan bahawa tongkat itu sendiri sudah wujud sebelum orang Finland mula mencatat. Dan disebabkan itu, para penyelidik juga tidak dapat mengesahkan bahawa manusia pada zaman itu mempunyai kepercayaan yang sama sekitar 4,400 tahun yang lalu.

Selain daripada tongkat, para penyelidikan juga menemui sejumlah besar artifak memancing di sekitar Järvensuo. Ini membuktikan bahawa terdapat aktiviti nelayan kuno yang sering mengunjungi kawasan tersebut.

Kitab Codex Gigas, naskhah kuno penuh misteri yang ditulis oleh iblis pada abad ke-13. Klik pautan di bawah untuk membaca.

Kitab Codex Gigas, Naskhah Kuno Penuh Misteri Yang Ditulis Oleh Iblis Pada Abad Ke-13

Ini Rahsia Mengapa Air Zamzam Tidak Pernah Kering Selama 40 Abad

Lihat Bagaimana Saintis Berjaya Hidupkan Semula Nebiri, Mumia Mesir Kuno Berusia 3,500 Tahun


Ilmuwan Singapura Jangka Bahasa Melayu Akan Diajar Dalam Bahasa Inggeris Pada Masa Hadapan

Dr Mohamed Aidil Subhan, seorang pakar bahasa dan Pensyarah Kanan di Institut Pendidikan Nasional Universiti Teknologi Nanyang (NTU-NIE) menjangkakan bahawa Bahasa Melayu mungkin akan diajar dalam Bahasa Inggeris pada masa akan datang selepas melihat kurangnya penggunaan Bahasa Melayu di kalangan warga Singapura, lapor Media Corp.

Merujuk data Banci Penduduk, Dr Aidil menyatakan bahawa sekitar 1980, penggunaan Bahasa Melayu mencatatkan peratusan yang tinggi berbanding sekarang di mana penggunaannya telah menjunam jatuh kepada 60 peratus pada tahun lalu.

Beliau yang bercakap dalam satu forum Siri Cendekiawan Lestari anjuran Yayasan Warisan Melayu sempena Bulan Bahasa pada Sabtu (11 Sept) lalu, melihat senario Bahasa Melayu diajar dalam Bahasa Inggeris ini mungkin akan terjadi selepas penggunaan Bahasa Melayu dilihat kurang mendapat tempat sebagai bahasa utama dalam keluarga-keluarga Melayu di sana.

“Perlu ada perubahan dalam cara kita mengajar. Sekarang kita mengajar Bahasa Melayu dengan menggunakan bahasa Melayu. Mungkin menjelang 2065, kita perlu mengajar bahasa Melayu dengan menggunakan bahasa lazim pelajar. Sebab bahasa Melayu mungkin tidak akan lagi menjadi bahasa lazim para pelajar semasa di rumah.”

Tambah beliau lagi, polisi dan perancangan untuk memperkasakan penggunaan Bahasa Melayu sudah pun dilakukan di peringkat kementerian dan sekolah-sekolah, tetapi usaha ini juga perlu disokong oleh ibu bapa yang juga memikul tanggungjawab untuk memastikan bahawa penggunaan Bahasa Melayu di rumah terus hidup subur di kalangan anak-anak mereka.

“Saya ingat, saya pergi ke sebuah sekolah, ada pelajar cakap dengan cikgunya: ‘Cikgu saya tidak dapat habiskan kerja rumah’. Cikgunya tanya kenapa. Dia kata: ‘Saya tolong atok saya sental bilik air’. Saya bila dengar ‘sental bilik air’, saya rasa syahdu. Sebab istilah sental itu, sudah tidak ada orang lagi gunakan,” kata Dr Aidil.

Untuk rekod, Singapura mengiktiraf empat bahasa rasmi, iaitu Inggeris, Melayu, Mandarin dan Tamil. Menurut laporan Literacy and language pula, Bahasa Inggeris paling banyak dituturkan di kalangan warga Singapura, diikuti dengan Mandarin, Melayu dan Tamil.

Nas Daily sebelum ini pernah menyatakan bahawa Singapura adalah negara paling sempurna di dunia. Adakah anda bersetuju? Klik pautan di bawah untuk membaca.

Benarkah Singapura Negara Paling ‘Perfect’ Di Dunia?

4 Perkara Tentang Bekerja Di Singapura, Pengalaman Seorang Rakyat Malaysia

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


5 Cara Mencegah Serangan Siber WannaCry 2.0, Mungkin Anda Mangsa Seterusnya?

Hari ini saya membaca beberapa laporan berkenaan serangan ransomware terhadap orang ramai, sektor awam dan syarikat-syarikat korporat.

Serangan ransomware buat ramai pengguna siber tak tidur malam kerana ketakutan. Bagi para membaca yang belum memahami bagaimana ransomware berfungsi, cuba bayangkan anda membuka komputer, kemudian akses terhadap fail-fail yang berada di komputer itu dihalang.

Bagaimana kita nak dapat semula fail kita? Sejumlah wang perlu dibayar kepada penjenayah siber, barulah ‘penyangak’ ini akan berikan ‘kunci’ untuk memulihkan semula komputer yang diserang.

Jika masih ada pembaca yang tak faham lagi tentang apa yang saya cuba sampaikan, cuba bayangkan anda balik kerja, tengah rasa happy nak masuk rumah jumpa anak isteri, tiba-tiba ada orang rantai seluruh rumah, untuk buka rantai itu, kita perlu membayar wang kepada mereka yang merantai rumah kita. Bunyinya agak gila bukan?

Kehangatan fenenomena ransomware sejak beberapa hari ini berlaku akibat kehadiran WannaCry 2.0 yang merupakan malware ransomware yang efektif dan menular dengan pantas.

Menurut laporan The Verge, serangan ransomware WannaCry 2.0 telah merebak ke 150 buah negara. Apa yang lebih mengejutkan saya, sudah 10 ribu organisasi dan 200 ribu pengguna siber telah mengalami serangan ransomware WannaCry 2.0 ini!

Untuk para pembaca yang mungkin sedang menyedapkan hati bahawa semua ini tidak akan berlaku di Malaysia, Majlis Keselamatan Negara (MKN) telah mengeluarkan satu surat rasmi untuk memberi peringatan kepada kita dan semua jabatan kerajaan untuk berhati-hati.

Jangan lupa, jika anda terkena serangan ini, laporkan segera kepada pihak bertanggungjawab. saya telah sertakan maklumat pihak bertanggungjawab pada penghujung artikel.

Ransomware telah wujud sejak 28 Tahun yang lalu

Jika ransomware ini merupakan seorang manusia, dia sudah mampu untuk memiliki beberapa orang anak atau Hutang PTPTN. Usianya setua Floppy Disk yang cuma lagenda generasi USB flash drive ini.

Ransomware itu dikenali sebagai AIDS Trojan Ransomware yang dicipta oleh Joseph Popp pada tahun 1989. Jika ada para pembaca yang memiliki time machine, bolehlah pergi ke zaman itu. Haha.

Ransomware ini berfungsi dengan memberitahu mangsa bahawa lesen untuk menggunakan sesuatu software pada komputer telah tamat. Untuk menggunakan software itu semula, 189 US Dollar perlu dibayar.

Agak-agak, berapa lama Joseph Popp ini dipenjara? 20 tahun? 30 tahun? Hmmm. Cuba teka. Setahu saya, Joseph Popp tidak dibicarakan kerana mempunyai masalah kesihatan. Walaubagaimanapun, dia berjanji untuk menyalurkan hasil yang diterimanya melalui ransomware ini kepada pertubuhan yang berkaitan dengan penyakit AIDS.

Jika pembaca merasakan Ransomware AIDS ini dah cukup power, pada tahun 1996, Adam L. Young dan Moti Yung telah mengkritik AIDS Ransomware. Mereka berdua juga telah mengemukakan idea yang lebih anonymous dan lebih selamat untuk pencipta ransomware. Idea dua orang genius ini telah menjadi asas kepada lambakan ransomware yang ada pada hari ini.

Kalau dahulu kita perlu memiliki wang kertas untuk berbelanja, sekarang debit saja Apabila sistem E-money diwujudkan, kerja penyangak siber akan semakin mudah kerana tidak perlu bimbang mereka akan dijejaki.

Pada tahun 2013, Syarikat ZDNet telah berjaya mengutip sebanyak 27 US Dollar daripada pelanggan-pelanggan yang terkena ransomware. Jumlah yang besar ini memberikan kita gambaran bahawa ramai pengguna siber telah diserang oleh virus ransomware. 27 US Dollar juta banyak woi, seumur hidup kerja belum tentu kita boleh kumpul wang sebanyak itu.

Beberapa hari yang lepas, WannaCry 2.0 telah menghantui kebanyakan pengguna siber. Setakat ini, sudah banyak syarikat besar dan sektor awam yang terkena jangkitan.

Contohnya, syarikat Telefónica dari Sepanyaol, National Health Service (NHS) British yang membabitkan 16 hospital. Antara lain yang terkena serangan siber ini adalah FedEx, Deutsche Bahn, dan Russian Interior Ministry.

Mestilah syarikat dan jabatan yang diserang ini ada pegawai ICT yang power-power, tapi team WannaCry 2.0 ini lagi power! Hahh, anda rasa dah cukup power tak nak halang serangan ini?

Kewujudan WannaCry 2.0 berpunca daripada badan perisikan Amerika Syarikat

Serangan WannaCry 2.0 telah mengejutkan ramai pengguna internet. Serangan ini berlaku secara besar-besaran melibatkan ratusan negara dan puluhan bahasa.

Untuk pengetahuan pembaca, serangan ini bermula 12 Mei 2017, dan mensasarkan Microsoft Windows. Sudah hampir 230 ribu pengguna siber telah terjejas akibat serangan ini. Bagaimana pula Amerika Syarikat boleh terlibat dengan serangan ini?

Jawapanya adalah EnternalBlue. EnternalBlue merupakan kepunyaan National Security Agency (NSA) yang merupakan agensi utama perisikan di Amerika Syarikat.

Bagi sesiapa yang pernah menonton filem Triple X atau suka filem-filem perisikan, pasti dia sudah fimiliar dengan nama NSA. EnternalBlue ini telah dibocorkan kepada umum oleh sekumplan penggodam yang memperkenal diri mereka sebagai The Shadow Brokers.

Banyak ke wang yang mereka akan dapat? Mungkin soalan itu bermain di fikiran para pembaca. Jawapan kepada soalan itu adalah dengan menyerang sektor awam dan syarikat korporat, mereka akan untung besar.

Menurut laporan Kompas, pada Sabtu lepas (13 Mei 2017), hampir 1000 kes serangan WannaCry 2.0 dilaporkan di Russia. Pihak British telah mengumumkan sebanyak 45 jabatan kesihatan di negara itu diserang oleh WannaCry 2.0.

Penjenayah siber ini tidak memadamkan data-data pesakit, tapi mengunci data sehingga wang tebusan dibayar. Hospital pun penjenayah-penjenayah ini serang, benar-benar tidak berprikemanusiaan!

Untuk menghdapi serangan ini, pihak Microsoft telah mengeluarkan patch untuk komputer yang masih menggunakan Windows XP dan Windows 8. Hal ini kerana Windows terdahulu mempunyai risiko yang lebih tinggi untuk menerima serangan ini berbanding windows terkini yang dilengkapi ciri keselamatan yang lebih terkini.

Macam mana erk, penjenayah ni boleh suka-suka hati saja kunci komputer kita?

Sekiranya komputer anda dijangkiti oleh virus WannaCry 2.0, gambar di atas akan terpampang pada skrin komputer. Ada pelbagai kaedah komputer pembaca boleh dijangkiti virus ini, seperti melalui website, email, worm (cecacing), atau unprotected system.

Kali ini saya akan berkongsi kaedah yang paling popular iaitu melalui email, moga para pembaca dapat membaca dengan penuh fokus macam nak baca soalan SPM.

Ringkasan kaedah menyerang menggunakan email:

1. Anda akan menerima email yang akan menarik perhatian, seperti tipikal scam yang lain. Sekali-sekala email mereka kelihatan begitu meyakinkan.

2. Apabila anda menekan pautan yang diberikan pada email tersebut, selalunya anda akan download sesuatu dari domain atau C&C server yang dikuasai oleh penjenayah siber.

3. C&C server ini akan respon kepada permintaan anda dengan menghantar ‘sesuatu’ kepada komputer milik anda. ‘Sesuatu’ itu adalah ransomware!

4. Virus ransomware ini akan mengunci semua fail-fail dan hardisk tanpa pengetahuan anda.

5. Setelah semuanya selesai, akan terpampang di skrin komputer tentang ugutan akan memadamkan semua fail yang dikunci sekiranya anda tidak membayar sejumlah wang pada masa yang ditetapkan.

6. Terdapat juga kes-kes orang yang telah membayar, tetapi tidak diberikan ‘kunci’ oleh penjenayah siber.

Oleh itu, saya ingin memberi peringatan kepada semua pembaca supaya berhati-hati ketika membuka mana-mana email yang dihantar oleh orang yang tidak dikenali.

Hmmm. Saya tak handal bab-bab komputer ni, bagaimana nak lawan serangan ini?

Setakat pengetahuan saya, cuma ada satu laporan akhbar yang mengatakan Malaysia telah mengalami serangan WannaCry 2.0 ini.

Menurut laporan Amanz pihak SKMM menjelaskan sehingga jam 10 pagi hari Sabtu lepas, tiada sebarang serangan yang dilaporkan di Malaysia.

Hahh. Bolehlah kita menarik nafas lega. Saya juga ingin berkongsi 5 tips ringkas untuk menghadapi kemungkinan diserang oleh WannaCry 2.0 ini. Antaranya;

1. Sentiasa back up data anda menggunakan dua medium, iaitu external hardisk dan simpanan cloud.

2. Pastikan operating system dan software yang ada di komputer anda sentiasa update.

3. Unisntall semua add on yang out of date.

4. Tingkatkan keselamatan pelayar internet.

5. Banyakkan berdoa (cliche, doa tanpa usaha tak ke mana). Tapi berdoalah semoga dijauhkan daripada serangan siber ini.

Sekiranya anda terkena serangan ini, segera menghubungi Suruhanjaya Komunikasi dan Multimedia Malaysia pada talian 03-80644807 (Bilik Gerakan).

Saya berharap kita semua akan terlindung daripada WannaCry 2.0, saya tak nak Cry Cry bila terkena. Jangan lupa kongsikan artikel ini terutamanya kepada mereka-mereka yang ‘beristerikan dan bersuamikan’ komputer!


Ilustrasi Digital Persona R Yang Hensem

Kebelakangan ini kita dapat lihat banyak rekaan konsep proton yang disumbangkan oleh orang awam. Terbaru, seorang pembaca funtasticko.net, Pow Ying Hern menghasilkan rekaan model gantian Persona. Ilustrasi digital ini dibuat berpandukan beberapa gambar dan maklumat yang telah diperolehi.

Model gantian Persona atau Persona R, bakal diperkenalkan pada suku kedua tahun ini selepas pelancaran Perdana baharu pada bulan Mac. Model ini adalah versi sedan Iriz dan akan berkongsi enjin 1.6 liter VVT yang sama dengan model hatchback itu.

Dalam ilustrasi ini dapat dilihat lampu belakang Persona R seakan mengambil inspirasi lampu A Class dan rata-rata peminat kereta menyukai keseluruhan kereta ini.

Apakah ilustrasi ini sama seperti model sebenar yang akan dilancarkan kelak? Sama-sama kita nantikan. Majulah Proton untuk negara.

LIKE dan FOLLOW Vocket di Facebook serta Instagram


Ilustrasi Rumah Pemain Bola Sepak Kebangsaan Ini Boleh Dijadikan Inspirasi Rekaan Moden Kontemporari

Nota Editor: Dengan izin Tuan Khairul Ariffin, pemilik Facebook Group Kos Bina Rumah Di Terengganu, kami tampilkan pandangan perspektif pelan rumah yang boleh dijadikan inspirasi untuk rekaan moden kontemporari. Ia dipilih kerana sesuai dibina di atas sebidang tanah yang mempunyai keluasan sekurang-kurangnya 4,000 kaki persegi.

Ilustrasi rekabentuk rumah yang ditampilkan ini merupakan banglo 2 tingkat bercirikan moden kontemporari yang mempunyai keluasan binaan 2,282 kaki persegi. Ruang dalaman rumah ini terdiri daripada ruang tamu, ruang makan tetamu, ruang keluarga, ruang makan keluarga, 4 bilik tidur, 5 bilik air, dapur kering, dapur basah dan bilik stor.

Sekiranya pemilik rumah telah mempunyai sebidang tanah milik sendiri, kos membina rumah ini hanya berjumlah RM296,660. Walaupun begitu, kos boleh dikurangkan sejajar dengan pengurangan keluasan binaan dan jenis bahan yang digunakan untuk membina rumah dengan rekaan ini.


‘I’m Sorry Malaysia’ – Usahawan Tampil Buat Penjelasan Apa Yang Terjadi Dalam Video Tular

Usahawan yang tular dalam video di Pusat Transit Gelandangan Kuala Lumpur semalam telah tampil membuat penjelasan berhubung perkara berkenaan di akaun rasmi Twitter dan Instagram miliknya.

Dalam kenyataannya, beliau langsung tidak berniat ingin menghina sesiapa terutamanya pak cik dalam video tersebut. “Selama saya hidup, tidak pernah berlaku biadap kepada sesiapa terutamanya warga tua, saya sedaya upaya cuba menghormati semua golongan. Tujuan saya hanyalah ingin membantu, memberi manfaat dan mengubah hidup mereka yang memerlukan selain menjadi hamba kepada yang Esa.

Jika ketika petikan video itu dirakam kelihatan seperti saya tidak beradab dengan pak cik tersebut, saya betul-betul mohon maaf atas ketidak beradaban saya. Sejujurnya selepas video tersebut, saya menyantuni mereka dan semua gembira pada hari tersebut,” tulis Carl.

— CARL SAMSUDIN (@carlsamsudin) July 29, 2021

Carl turut bercerita program apa yang sebenarnya berlaku pada hari tersebut. “Pada tarikh tersebut jam 11 pagi, saya dijemput oleh Pusat Transit Gelandangan Kuala Lumpur (PTGKL) dengan kerjasama Yayasan Kebajikan Negara (YKN) untum membantu gelandangan dalam fasa bangkit dan mengubah hidup dengan memulakan perniagaan dalam tempoh Pelan Pemulihan Negara melalui inisiatif PEMULIH dibawah program JITU.

“Ada lebih 80 orang gelandangan di situ dan yang berminat untuk program ini adalah sekitar 20 orang sahaja. Mereka ketika itu duduk di dewan makan jam 11 pagi. Dalam saya bagi kata-kata semangat (motivational talk) saya bertanya kepada mereka siapa di sini secara sukarela nak kongsikan kisah story yang dia pernah kesal buat dalam hidup supaya yang lain tidak rasa mereka keseorangan dan mereka juga mahu bangkit.

“Maka uncle tersebut angkat tangan dan semua bertepuk tangan atas keberanian uncle tersebut. Saya ‘bertanya’ kepada uncle tersebut dan based daripada jawapan uncle tersebut saya kongsikan dengan cara saya yang agak bersemangat kepada mereka yang lain. Jika perhatikan betul-betul video penuh itu dengan teliti, anda akan faham apa yang saya cuba sampaikan,” Jelas Carl.

Beliau menambah siapa yang pernah ke motivational talk yang dianjurkan beliau sebelum ini tahu caranya yang bersemangat ketika menyampaikan sesuatu.

“Walau bagaimanapun saya sedar saya tidak patut bercakap dan bernada begitu bila dengan mereka yang berumur lebih daripada saya. Saya minta maaf dan ini pengajaran yang besar kepada saya. I’m so so sorry Malaysia,” akhiri Carl.

buang yang keruh, ambil yang jernih. Carl turut akan bertemu kembali dengan warga emas dalam video tersebut untuk memohon maaf dan perbetulkan kesilapan tutur katanya. Untuk baca kenyataan penuh daripada Carl, boleh klik di sini.

Ini beberapa isu lain yang tular di media sosial beberapa hari ini. Baca lagi pada pautan di bawah.

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

‘Jelas, Stabil Dan Tidak Masuk Campur’- Netizen Puji Skill Jurugambar Ini Rakam Video Pergaduhan

‘Bagai Di Hong Kong’- Iklan Bilik Sempit Di Pulau Pinang Disewa RM150 Seorang Curi Tumpuan Ramai


Apple iMac Pro Akan Dijual Esok Kepada Pengguna Malaysia

Mula diperkenal sejak pertengahan tahun ini, Apple iMac Pro berjaya membuktikan Apple masih lagi serius untuk mengeluarkan Mac dengan spesifikasi yang tinggi. Warna space grey yang dipadankan bersama paparan 5K sekaligus membuatkan Apple iMac Pro berada di kelasnya yang tersendiri.

Berita baik buat anda yang mahu mendapatkan Mac terbaru, Apple Malaysia akan mula menawarkan Apple iMac Pro seawal 14.12.2017 iaitu esok khusus buat para pengguna yang mahukan Mac dengan spesifikasi tinggi.

Setakat ini Apple Malaysia masih belum lagi mengumumkan harga permulaan buat Apple iMac Pro. Harga permulaan sekitar $4900 (~RM19,964.07) antara yang anda boleh jangkakan.

Buat anda yang mahukan kelajuan berganda serta ruang storan yang lebih, Apple turut menawarkan beberapa pilihan lain. Dari segi processor berpeluang mendapatkan versi 10-core manakala versi 18-core bakal ditawarkan seawal tahun hadapan.

Anda juga boleh mendapatkan iMac Pro dengan spesifikasi tertinggi dimana RAM yang disertakan sehingga 128 GB manakala SSD iMac Pro juga disertakan dengan saiz sehingga 4 TB. Buat spesifikasi tercanggih iMac Pro, harga mencecah RM30,000 sehingga RM40,000 antara yang dijangkakan buat sebuah mesin future proof ini. Sanggupkah anda?


Imam Besar Al Azhar Tolak Cadangan Gabungkan Islam, Kristian, Yahudi Jadi Satu Agama Ibrahim

Imam Besar Al Azhar Mesir, Sheikh Ahmed Al Tayyeb, telah menolak cadangan untuk menyatukan agama Islam, Kristian dan Yahudi menjadi satu sebagai agama Ibrahim. Menurutnya, idea itu bertentangan dengan kebebasan berkeyakinan. “Seruan ini, nampaknya, bertujuan untuk menyatukan agama Yahudi, Kristian dan Islam dalam satu agama yang dipanggil Abrahamisme atau agama Ibrahim,” kata ulama terkemuka itu pada majlis di Kaherah.

“Seruan-seruan ini, seperti seruan untuk globalisasi, pengakhiran sejarah, etika global, dan lain-lain, datang ke hadapan untuk menggalakkan kebersamaan dan perpaduan manusia dan menghapuskan punca perselisihan dan konflik,” katanya, seperti dipetik oleh Gulf News. Bagaimanapun, ulama itu menambah, idea itu membayangkan tindakan merampas kebebasan beragama orang.

“Berdasarkan kepercayaan kami kepada agama-agama syurgawi kami, kami percaya bahawa adalah mustahil bagi manusia untuk bersetuju dengan satu agama, memandangkan perbezaan antara orang dengan warna kulit, kepercayaan, pemikiran, bahasa, dan juga cap jari. Semua ini adalah fakta sejarah dan saintifik, dan sebelum ini adalah fakta yang disahkan oleh al-Quran,” kata Sheikh Al Tayyeb yang juga dikenali sebagai individu utama dialog antara agama.

Pada 2019, beliau dan Pope Francis bersama-sama menandatangani Dokumen Persaudaraan Manusia, juga dikenali sebagai Deklarasi Abu Dhabi, di Emiriah Arab Bersatu. Dokumen itu menggariskan nilai toleransi, keamanan dan kebebasan beragama.

Dokumen tersebut adalah seruan untuk keamanan tanpa kekerasan, panggilan buat umat Katolik, Muslim dan semua orang yang beriman “untuk bersatu dan bekerjasama” untuk berkhidmat “sebagai panduan bagi generasi akan datang untuk memajukan budaya saling menghormati dalam kesedaran tentang rahmat tuhan yang menjadikan semua manusia bersaudara.”

Selain itu, ia menyeru para pemimpin dunia “bekerja keras untuk menyebarkan budaya toleransi dan hidup bersama dalam keamanan; untuk campur tangan bagi menghentikan pertumpahan darah mereka yang tidak bersalah dan menamatkan peperangan, konflik, kerosakan alam sekitar dan moral dan kemerosotan budaya yang dunia sedang alami sekarang.”

Pemimpin Islam, Yahudi dan Kristian berkumpul di Jerusalem, doa dunia pulih daripada COVID-19. Untuk bacaan lanjut, klik pautan di bawah.

Pemimpin Islam, Yahudi Dan Kristian Berkumpul Di Jerusalem, Doa Dunia Pulih Daripada COVID-19

Tidak Cukup ‘Tangan’ Lawan COVID-19, Israel Mula Minta Bantuan Negara Islam

25,000 Orang Berkumpul Di Bangladesh, ‘Doa’ Supaya Dunia Selamat Daripada COVID-19


Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19

Sifat degil kadang-kadang memang tidak boleh lari dalam diri seorang manusia. Tidak kira betapa kuatnya pemahaman agama seseorang, dia tetap akan ada kelemahan yang akhirnya membawa masalah kepada komuniti sekeliling.

Seorang lelaki di Indonesia yang dirahsiakan namanya, berumur 82 tahun telah diuji positif COVID-19 setelah menjalani ujian di hospital. Namun, dia masih tekad untuk menjadi imam solat tarawih di masjid kejiranannya.

Dia yang tinggal di Jembatan Besi, Tambora, Jakarta Barat diminta untuk menjalani ujian bersama-sama dengan isterinya setelah anak lelakinya diuji positif COVID-19 pada ujian pertama. Namun pada hari Khamis, anaknya telah dibenarkan untuk pulang setelah dinyatakan negatif oleh pihak hospital.

Hasil dari ujian, dia dan isteri telah dilaporkan positif oleh pihak hospital. Namun dia menolak untuk menerima keputusan tersebut. Tidak cukup dengan itu, lelaki ini juga telah melarang pihak hospital dari membawanya ke Pusat Kesihatan Masyarakat Jambatan Besi untuk tujuan kuarantin dari masyarakat.

Ketua Daerah Tambora Bambang Sutama berkata kepada media bahawa lelaki itu menolak untuk menerima keputusan hospital disebabkan dia merasa bahawa dirinya sihat. Lebih teruk lagi, dia dengan senang hati telah memimpin solat terawih berjemaah di masjid.

Disebabkan sifat degil lelaki berumur 82 tahun ini untuk ditahan di hospital. Hampir 28 jemaah yang mengikutinya ketika solat terawih telah berada di bawah pemantauan pihak berkuasa tempatan. Ketua Jambatan Besi Tarcius Iwan mengatakan 28 jemaah ini akan menjalani kuarantin di rumah masing-masing.

Pihak Pemerintah Provinsi DKI Jakarta dilaporkan kecewa dengan kejadian ini. Mereka juga telah meminta orang ramai agar mematuhi Fatwa Majlis Ulama Indonesia mengenai ibadah di rumah semasa wabak COVID-19. Kata Ketua II Pasukan Petugas Penanganan COVID-19, Catur Laswanto bahawa fatwa MUI 14 tahun 2020 telah memperuntukkan bahawa ahli masyarakat tidak dibenarkan untuk melakukan sebarang aktiviti ibadah di masjid atau tempat-tempat awam selama wabak COVID-19 berlanjutan.

Fatwa MUI bertarikh 16 Mac 2020 itu turut diisi dengan peringatan bahawa umat Islam harus berusaha menjauhkan diri dari segala perkara yang boleh menyebarkan penyakit. Selain itu, adalah haram bagi orang yang dijangkiti wabak COVID-19 untuk mengikuti solat terawih secara berjemaah di masjid.

Untuk rekod, Indonesia kini sudah mempunyai lebih 15,000 kes dan lebih 1,000 kematian telah dicatatkan. Kerajaan Indonesia juga telah melarang rakyatnya dari pulang ke kampung bagi meraikan Aidilfitri.

Untuk bacaan lanjut mengenai situasi COVID-19 di Indonesia, klik pautan di bawah.

Netizen Indonesia ‘Serang’ Instagram KKM Gara-Gara Salah Faham Kes Import COVID-19

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19

‘Prank’ Kotak Sumbangan Sahur Berisi Sampah, YouTuber Indonesia Akhirnya Dicekup


Imam Kena Langgar Lari Selepas Habis Solat Raya, Polis Sedang Jalankan Siasatan Terperinci

Pada hari semalam tular satu rakaman video seorang lelaki dilanggar sebuah kenderaan pacuan empat roda di Jalan Parit Haji Yusof, Benut, Pontian, Johor.

Dalam satu kenyataan rasmi Polis Daerah Pontian, pihaknya menerima laporan berkaitan insiden tersebut pada pukul 2.17 petang hari kejadian.

Ketua Polis Daerah Pontian, Superintendan Mohammad Shofee Tayib berkata hasil siasatan mendapati kemalangan berlaku kira-kira pukul 10.05 pagi itu menyebabkan imam tersebut yang merupakan seorang lelaki warga tempatan berusia 39 tahun mengalami kecederaan di bahagian mulut.

“Mangsa kemudian telah dibawa ke Klinik Merlong dan terus dirujuk ke Hospital Sultanah Nora Ismail, Batu Pahat untuk diberi rawatan.

“Kenderaan yang terbabit dalam insiden tersebut dipandu seorang lelaki warga tempatan berumur lingkungan 33 tahun,” kata Superintendan Mohammad Shofee.

Menurut beliau, kes disiasat dibawah Seksyen 42 Akta Pengangkutan Jalan 1987 dan jika sabit kesalahan boleh dihukum sehingga tidak lebih 5 tahun serta denda tidak kurang dari RM5,000 dan tidak lebih RM15,000.

“Pihak polis telah menjalankan siasatan terperinci dan tindakan undang-undang diambil sekiranya menyebarkan berita tidak benar.

“Sebarang maklumat atau ingin melapor kejadian kemalangan boleh berhubung di talian hotline 07-6866224 @ 07-6869999,” jelas beliau.


Dengarkan Single Khas Nazrey Johani ‘Iman Mutiara 2019’

Selepas kejayaan Alif Satar berkolaborasi bersama kumpulan Raihan menerusi lagu Sesungguhnya 2019, Nazrey Johani selaku bekas kumpulan Raihan tampil dengan lagu hits kumpulan itu menerusi lagu nasyid Imam Mutiara 2019.

Meskipun sudah lama menyepi daripada dunia hiburan, aura Nazrey Johani masih lagi terasa dengan bantuan susunan lagu yang lebih fresh bersesuaian dengan trend muzik semas.

Rata-rata netizen pada ruangan komen meluahkan rasa rindu terhadap kumpulan Raihan serta nyanyian Nazrey Johani yang pernah menjadi kumpulan Nasyid terbaik Malaysia suatu ketika dahulu. Dengarkan Imam Mutiara 2019 untuk mengembalikan memori lama anda terhadap lagu hits daripada Raihan ini.

Kami kongsikan kepada anda 6 sebab mengapa lagu ‘puji-pujian’ berjaya kekal unggul meskipun sudah hampir dua dekad. Klik pautan di bawah untuk mengetahui dengan lebih lanjut.

6 Sebab Lagu Raihan ‘Puji-Pujian’ Masih Unggul

Dengarkan Single Khas Alif Satar Dan Raihan ‘Sesungguhnya2019’

Dengarkan ‘Sesungguhnya2019’ Alif Satar Dan Raihan Versi Live Di JAMMING HOT


‘Imam Of Peace’ Cetus Kemarahan Netizen Malaysia Selepas Fitnah Raja Permaisuri Agong

Semalam tular di media sosial Twitter apabila seorang pengguna dari luar negara, @ImamOfPeace membuat satu ciapan berunsur fitnah dengan menggunakan gambar Raja Permaisuri Agong, Tunku Hajah Azizah Aminah Maimunah Iskandariah dalam satu ciapannya.

Dalam ciapan itu, beliau mengepilkan gambar TYDPA Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tunku Hajah Azizah Aminah Maimunah Iskandariah bersebelahan dengan sekeping gambar yang menunjukkan hukuman sebat sedang dilakukan.

Kiriman itu turut disertakan dengan kapsyen ” Permaisuri Malaysia, wanita hipokrit terbesar di Malaysia memasak untuk petugas barisan hadapan ketika penularan #Coronavirus ketika ini.

“Dia akan memegang sudu untuk kamera tetapi tidak akan mengatakan sepatah perkataan mengenai wanita Malaysia dan golongan gay di sana disebat, dipenjarakan dan dibunuh di bawah undang-undang syariah,” tulisnya.

Queen of Malaysia, the biggest female hypocrite in Asia, is cooking for frontline workers during the #Coronavirus outbreak.

She will hold a spoon for the cameras but won’t say a single word about the Malaysian women and gays being lashed, imprisoned and killed under Sharia Law. pic.twitter.com/JAx9ZB4qMj

— Imam of Peace (@Imamofpeace) April 1, 2020

Ciapan berunsur celupar itu sudah semestinya tidak dapat diterima oleh netizen-netizen Malaysia yang menganggap perbuatan itu sebagai tidak bermoral dan biadap.

Bukan sahaja gambar wanita yang disebat itu bukan daripada Malaysia, malah tuduhan yang dibuat Imam palsu itu adalah tidak benar sama sekali menurut netizen yang meninggalkan komen di ciapan tersebut.

Mereka juga berpendapat gambar wanita yang sedang menerima hukuman itu sebenarnya berasal daripada Indonesia dan bukannya berlaku di Malaysia seperti didakwa.

Manakala artikel yang dikepilkan imam itu pula dikatakan sudah berusia empat tahun dan tidak mempunyai sebarang kaitan dengan Permaisuri Agong.

Hey self-proclaimed Imam. The first picture was taken in Acheh. Just to teach you a lil bit of geography. Acheh is in Indonesia, not Malaysia. As a self-proclaimed Imam, please don't show your stupidity by spreading fake news.

— Amirul Addeen (@amiruladdeen) April 1, 2020

Wtf @Imamofpeace ? Left photo was taken and happened in Indonesia.. NOT IN MALAYSIA.. and article date is 4 years back… https://t.co/brTGplqbAm

Dakwaan yang tidak berasas dan palsu itu mencetuskan kemarahan dalam kalangan netizen yang kemudiannya turut menggesa agar akaun Twitter itu dilaporkan kerana menyebarkan berita palsu.

Fake Imam ni kutuk Permaisuri Agong dan negara Malaysia. Diminta semua rakyat Malaysia report akaun twitter beliau sehingga disuspend oleh @twitter!

Bersama kita pertahankan negara dan cegah #FakeNews! Please suspend this fake @Imamofpeace account @TwitterSupport @verified. https://t.co/foFF94AIDc

— Harimau Malaya (@harimaumalaya7) April 1, 2020

Bagaimanapun, sehingga artikel ini ditulis, kiriman itu dilihat masih belum diturunkan walaupun mendapat tekanan daripada netizen-netizen yang sudah pun menjelaskan perkara sebenar.

Bukan itu sahaja, beliau juga diihat tidak melakukan sebarang permohonan maaf dan memberi respons kepada netizen yang meninggalkan komen kepada beliau di kiriman tersebut.

Tahukah anda Raja Permaisuri Agong sebelum ini mempunyai akaun Twitter beliau sendiri dan sangat disenangi rakyat jelata. Baca perkongsian kami sebelum ini untuk mengetahui lebih lanjut.

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong

Raja Permaisuri Agong Jawab Isu Tutup Akaun Twitter

Kerana Netizen Biadap, Permaisuri Agong Tutup Akaun Twitter?


Imam Tidak Perasan Mikrofon Tertutup, Tindakan Pantas Pak Cik Ini Curi Tumpuan Netizen

Terbaharu, sebuah video jadi bualan netizen apabila pengguna TikTok @furqanfawwaz berkongsi video dirinya menjadi imam ketika solat terawih. Menerusi video tersebut, dapat dilihat dirinya terlupa untuk membuka mikrofon dan membuatkan para jemaah tidak mendengar sebarang bunyi.

Lantaran itu, seorang pak cik yang juga bilal di masjid berkenaan menyedari perkara tersebut apabila melihat para jemaah tidak bersedia menunaikan solat tetapi imam sudah mulakan solat. Oleh itu, pak cik tersebut segera menghidupkan mikrofon imam dan keadaan berjalan lancar semula.

Nasib baik pakcik tu selamatkan keadaan, kalau tak habis jemaah belakang tak dengar suara aku

♬ bunyi asal – Furqan Fawwaz – Furqan Fawwaz

Menjenguk ke ruangan komen, rata-rata netizen memuji tindakan pak cik tersebut menyelesaikan masalah. Malah, para netizen turut mengatakan tingkah laku pak cik tersebut comel kerana kelihatan terpinga-pinga pada mulanya dan terus menyelesaikan permasalahan tersebut.

Terbaiklah pak cik. Jika anda pernah menjadi imam di masjid, adakah anda pernah mengalami situasi yang sama? Apakah pendapat anda akan perkara ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Netizen Tidak Setuju Dengan Tindakan YouTuber Ini Yang Sanggup Baling Wang RM10,000 Di Jalan Raya Demi Konten

Berhijab Dengan Gayakan Kain Batik, Imej Terbaru Jada Smith Menjadi Bualan Seluruh Dunia

Sanggup Ikuti Trend Sehingga Abaikan Keselamatan Anak, Video TikTok Wanita Ini Raih Perhatian Netizen


5 Cara Menyimpan Wang Dengan Efektif Dan Mudah Khas Buat Anak Muda

Berbincang mengenai simpanan dan tabungan, pasti orang ramai mempunyai cara tersendiri untuk menabung. Walau bagaimanapun, pernahkah anda tertanya adakah cara tabungan yang dibuat efektif buat anda atau sebaliknya?

Perkara ini pastinya sangat penting dalam memastikan target simpanan anda tercapai sama ada untuk berkahwin, membuat deposit rumah pertama atau simpanan sempena hari tua. Pada kali ini, kami ingin berkongsi kepada anda lima cara efektif dan mudah yang boleh anda praktikkan.

Cara paling efektif untuk anda menyemak perbelanjaan serta mengetahui dimana ketirisan berlaku adalah dengan merekod segala perbelanjaan. Meskipun kedengaran seperti mudah, ramai yang tidak mempraktikkannya.

Mana tidaknya, terpaksa mencatat setiap kali berbelanja pasti agak melecehkan bukan? Segalanya kini lebih mudah dengan aplikasi terbaharu daripada Maybank, MAE.

Melalui fungsi Expenses yang terdapat dalam aplikasi MAE ini, anda dapat menyemak perbelanjaan harian anda secara automatik, tak kira lah perbelanjaan makan, membeli-belah atau pun pembelian secara online. Lebih mudah disemak dan dicatat.

Sebaik sahaja menerima gaji, pastinya orang ramai mempunyai cara tersendiri untuk membelanjanya. Salah satu cara terbaik untuk membantu anda konsisten menabung adalah memperuntukkan sebahagian kecil daripada gaji anda untuk tabungan terlebih dahulu.

Jumlah peratusan tabungan yang dicadangkan bergantung kepada kewangan, misi serta komitmen seseorang. Melalui cara ini, anda tidak lagi terlepas peluang untuk menabung setiap bulan.

Ingin tahu bagaimanakah simpanan anda boleh menangi hadiah lumayan menerusi Maybank? Jom ikuti artikel ini dengan lebih lanjut untuk mengetahui maklumat selanjutnya. Salah satunya, daftar penyertaan di Maybank2u, simpan di akaun yang mengambil bahagian setiap bulan dan ajak keluarga atau rakan-rakan untuk menyimpan.

Terdapat juga individu yang lebih gemar dengan tip tabungan wang kertas mengikut warna. Mengikuti tip ini, seseorang boleh memulakannya dengan memilih wang kertas yang sesuai untuk dimasukkan ke dalam tabung.

Dalam erti kata lain, sekiranya seseorang memilih duit ‘hijau’, segala wang kertas RM5 yang sinonim dengan warna hijau perlu dimasukkan ke dalam tabung. Berdasarkan pengalaman mereka yang sudah mencubanya, ramai yang tidak menyangka jumlah yang berjaya disimpan tanpa sedar selepas beberapa bulan mengaplikasikan teknik ini.

Umum tahu kini laman atas talian kerap menjalankan promosi menarik. Terbaharu, sempena 11.11 yang bakal tiba, dikhabarkan pelbagai jenama bakal menjalankan promosi besar-besaran dalam mempromosikan produk mereka.

Buat mereka yang mahu berjimat, inilah masanya untuk mendapatkan barang keperluan terdiri daripada barangan dapur dan sebagainya dengan harga menarik. Oh ya, pastikan anda mendapatkannya bersama baucer pengeposan percuma. Kami yakin cara ini lebih mudah dan efektif berbanding keluar ke pasar raya mendapatkan barangan keperluan.

Siapa yang tidak mempunyai akaun Maybank kan? Mesti dahulu anda buka akaun di cawangan Maybank kan? Sekarang ini lebih mudah untuk membuka akaun. Tidak hanya sebagai laman perbankan untuk anda menyemak serta memindahkan wang, Maybank2u kini menawarkan kemudahan kepada pelanggan untuk membuka akaun dalam talian sahaja.

Terbaharu, Maybank mengajak kita semua untuk simpan dan berpeluang untuk menang hadiah hebat.

Bukan setakat menang hadiah sahaja, anda juga boleh membantu antara satu sama lain untuk menang bersama. Caranya mudah sahaja, jika anda sudah mempunyai akaun Maybank, log masuk ke Maybank2u dan daftarkan penyertaan anda. Jika belum mempunyai akaun Maybank, boleh la buka akaun Maybank2u. Premier secara dalam talian sahaja

Untuk pengetahuan anda, menerusi kempen ini, lebih banyak pendaftaran dan pembukaan akaun, maka hadiah yang ditawarkan juga akan lebih banyak dan menarik seperti Apple iPad Pro, Huawei P40, GoPro Hero dan juga wang tunai.

Seterusnya, bolehlah mengajak bersama rakan dan keluarga anda untuk buka akaun dan menyimpan setiap bulan sebagai tabungan dan berpeluang memenangi hadiah menarik tersebut. Menarik bukan?

Oh ya, kami juga mahu kongsikan rahsia kepada anda dalam membantu anda menjadi pemenang bertuah. Apa yang perlu anda lakukan adalah log masuk ke Maybank2u dan daftar penyertaan anda atau jika anda tiada akaun Maybank, buka sahaja mana-mana akaun yang mengambil bahagian. Anda bakal menerima 50 penyertaan secara automatik.

Diantara akaun yang mengambil bahagian untuk menyertai kempen ini adalah Kawanku Savings Account, Basic Savings Account, Personal Savers Account, Maybank2u.Premier Account, Maybank2u Savers, Golden Savers Savings Account, Golden Savvy Account-i dan Zest-i Account.

Seterusnya, mulalah menyimpan secara konsisten dan kumpulkan sekurang-kurangnya RM3,000 sehingga 31 Januari 2021 ini. Para penyimpan akan menerima 5 penyertaan untuk setiap simpanan sebanyak RM3,000.

Apa tunggu lagi? Inilah masanya untuk anda menyimpan sambil memenangi hadiah menarik. Bukan itu sahaja, Maybank juga turut tawarkan faedah bulanan ke atas simpanan anda. Serius awesome! Jom kita baca dengan lebih details mengenai kempen yang best ini di sini.

Pada penghujung Jun lalu, Maybank mengumumkan kerjasama bersama Shopee dalam memperkenalkan kad kredit Visa.

Shopee Perkenalkan Kad Kredit Visa Dengan Kerjasama Bersama Maybank

Maybank Perkenal Platform Penghantaran Makanan Bantu Peniaga Terjejas PKP